PATVIRTINTA

UAB „Plungės bioenergija”

Direktoriaus 2020 m. kovo 10 d. įsakymu Nr.12



**NAUJŲ 3,0 MW IR 5 MW GALIOS BIOKURO VANDENS ŠILDYMO KATILŲ SU PAPILDOMA ĮRANGA V. MAČERNIO G. 19, PLUNGĖJE ĮRENGIMO PIRKIMAS**

**KONKURSO SĄLYGOS**

TURINYS

[I. BENDROSIOS NUOSTATOS 2](#_Toc22642502)

[II. PIRKIMO OBJEKTAS 2](#_Toc22642503)

[III. TIEKĖJŲ PAŠALINIMO PAGRINDAI IR KVALIFIKACINIAI REIKALAVIMAI 3](#_Toc22642504)

[IV. RĖMIMASIS KITŲ ŪKIO SUBJEKTŲ PAJĖGUMAIS IR SUBTIEKĖJŲ PASITELKIMAS 3](#_Toc22642505)

[V. TIEKĖJŲ GRUPĖS DALYVAVIMAS PIRKIME 4](#_Toc22642506)

[VI. SĄLYGŲ PAAIŠKINIMAS IR PATIKSLINIMAS 4](#_Toc22642507)

[VII. PASIŪLYMO GALIOJIMO UŽTIKRINIMAS 4](#_Toc22642508)

[VIII. PASIŪLYMŲ RENGIMAS, PATEIKIMAS 5](#_Toc22642509)

[IX. SUSIPAŽINIMAS SU PIRMINIAIS PASIŪLYMAIS IR PIRMINIŲ PASIŪLYMŲ NAGRINĖJIMAS 6](#_Toc22642510)

[X. PASIŪLYMŲ EILĖ IR SPRENDIMAS DĖL SUTARTIES SUDARYMO 8](#_Toc22642511)

[XI. SUTARTIES SĄLYGOS 8](#_Toc22642512)

PRIEDAI:

1 priedas – Biokuro katilų Plungės katilinėje įrengimo techninės sąlygos, 15 lapų;

2 priedas – Pasiūlymo forma, 7 lapai;

3 priedas – Tiekėjams keliami reikalavimai, 5 lapai;

4 priedas – Įvykdytų ar vykdomų sutarčių sąrašas, 1 lapas.

1. **BENDROSIOS NUOSTATOS**
2. UAB „Plungės bioenergija” (toliau – Perkantysis subjektas) įgyvendindama projektus „Biokurą naudojančio 5 MW galios šilumos gamybos įrenginio keitimas nauju 3 MW galios įrenginiu“ ir „Biokurą naudojančio 5 MW galios šilumos gamybos įrenginio keitimas“ „Naujų 3,0 MW ir 5 MW galios biokuro vandens šildymo katilų su papildoma įranga įrengimas Plungės katilinėje“ ,numato įrengti Plungės katilinėje naują 3 MW ir 5 MW galios biokuro katilus su papildoma įranga (toliau – Projektai). Su pirkimo laimėtoju bus pasirašoma pirkimo–pardavimo sutartis (toliau – Sutartis).
3. Pirkimas (toliau – Pirkimas) vykdomas konkurso būdu (toliau – Konkursas), vadovaujantis Projektų administravimo ir finansavimo taisyklėmis (toliau – Taisyklės), Lietuvos Respublikos civiliniu kodeksu ir kitais Lietuvos Respublikoje galiojančiais norminiais teisės aktais bei šiomis sąlygomis (toliau – Sąlygos).
4. Vartojamos pagrindinės sąvokos, apibrėžtos Taisyklėse.
5. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų. Priimant sprendimus dėl Sąlygų, vadovaujamasi racionalumo principu.
6. Perkantysis subjektas yra pridėtinės vertės mokesčio (toliau – PVM) mokėtojas.
7. Visos pirkimo sąlygos nustatytos pirkimo dokumentuose, kuriuos sudaro:
   1. skelbimas apie pirkimą;
   2. konkurso sąlygos (kartu su priedais);
   3. dokumentų paaiškinimai (patikslinimai), taip pat atsakymai į tiekėjų klausimus (jeigu bus);
8. Projektai „Biokurą naudojančio 5 MW galios šilumos gamybos įrenginio keitimas nauju 3 MW galios įrenginiu“ ir „Biokurą naudojančio 5 MW galios šilumos gamybos įrenginio keitimas“ „3,0 MW ir 5 MW galios biokuro vandens šildymo katilų su papildoma įranga įrengimas Plungės katilinėje“, projektų kodai Nr. 04.1.1-LVPA-K-112-02-0011 ir Nr. 04.1.1-LVPA-K-112-02-0013 yra dalinai finansuojamas pagal 2014-2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.1.1-LVPA-K-112 priemonės „Biokurą naudojančių šilumos gamybos įrenginių keitimas“ Nr.2.
9. Stebėtojai dalyvauti pirkimo komisijos posėdžiuose nėra kviečiami.
10. Skelbimas apie pirkimą Taisyklių 458 punkto nustatyta tvarka skelbiamas interneto puslapyje [www.esinvesticijos.lt](http://www.esinvesticijos.lt)
11. Potencialūs tiekėjai apie savo susidomėjimą Konkursu gali informuoti Perkantįjį subjektą pranešdami apie savo susidomėjimą elektroniniu paštu: [info@plungesbioenergija.lt](mailto:info@plungesbioenergija.lt) Tai padarę dalyviai elektroniniu paštu gaus Konkurso sąlygų atnaujinimus, paaiškinimus ir kitą su Konkursu susijusią medžiagą. Pranešdamas apie susidomėjimą Konkursu neįpareigoja tiekėjo pateikti pasiūlymą Konkursui. Nepranešimas apie susidomėjimą Konkursu neužkerta tiekėjui kelio dalyvauti Konkurse.
12. **PIRKIMO OBJEKTAS**
13. Perkantysis subjektas Plungės katilinėje numato pirkti naujus 3 MW ir 5 MW galios biokuro vandens šildymo katilus su visa reikiama techninėje specifikacijoje numatyta pagalbine įranga ir technologinėmis sistemomis, bei šios įrangos įrengimo darbus (toliau – Darbai).
14. Į tiekėjo Darbų apimtis įeina: techninio projekto ir darbo projekto paruošimas, projekto vykdymo priežiūros paslaugos (toliau – Priežiūra), įrangos gamyba ir tiekimas (toliau – Įranga), montavimas, bendrastatybiniai darbai, elektrotechnikos darbai, procesų valdymo ir automatizacijos darbai, paleidimo – derinimo darbai, inžinerijos paslaugos, pridavimas Perkančiajam subjektui, personalo apmokymas. Reikalavimai perkamiems darbams pateikti 1 priede „Techninės sąlygos“ ir apima: 3 MW ir 5MW galios biokuru kūrenamų vandens šildymo katilų su pagalbiniais įrenginiais, inžineriniais tinklais, techninio ir darbo projektų arba techninio darbo projekto (jeigu taikoma pagal teisės aktus) atlikimą, statinio projekto vykdymo priežiūrą (jeigu taikoma pagal teisės aktus), reikalingų įrengimų ir medžiagų komplektavimą, statybos - montavimo darbus ir bandymus, personalo mokymą, objekto pridavimą LR įstatymų ir poįstatyminių aktų nustatyta tvarka.
15. Darbo projekto, Įrangos pristatymo ir Darbų atlikimo terminai: Darbo ir techninio projekto paruošimas ir suderinimas – ne ilgiau kaip 60 (šešiasdešimt) dienų po Sutarties įsigaliojimo; Įrangos pristatymo ir Darbų įvykdymo terminas su pridavimu (reikiamos dokumentacijos sutvarkymas, pažymų gavimas ir pridavimas Perkančiajam subjektui) – ne ilgiau kaip 6 (šeši) mėnesiai po sutarties įsigaliojimo.
16. Tiekėjas prisiima riziką dėl Sutarties vykdymo išlaidų dydžio.
17. Darbams atlikti reikalingas medžiagas turės pateikti Konkursą laimėjęs tiekėjas.
18. Detalesnė informacija apie pirkimo objektą pateikiama biokuro katilo Plungės katilinėje įrengimo techninėse sąlygosee (toliau – Techninės sąlygos) (Sąlygų 1 priedas).
19. Projekto vykdymo vieta – UAB „Plungės bioenergija“ V. Mačernio g. 19, Plungė, Lietuva.
20. **TIEKĖJŲ PAŠALINIMO PAGRINDAI IR KVALIFIKACINIAI REIKALAVIMAI**
21. Tiekėjas turi įrodyti, kad tiekėjo kvalifikacija yra tinkama (pagal Sąlygų 3 priede nurodytus reikalavimus tiekėjams).
22. Tiekėjo atitikimą kvalifikaciniams reikalavimams pagrindžiančius dokumentus bus prašoma pateikti tik galimą laimėtoją.
23. Perkantysis subjektas bet kuriame procedūrų etape turi teisę bet kurio tiekėjo paprašyti pateikti dalį ar visus reikalavimus pagrindžiančius dokumentus, jeigu tai būtina siekiant užtikrinti tinkamą pirkimo procedūros atlikimą.
24. Sąlygų 3 priede nurodytus reikalavimus kvalifikacijai atitikti privalo tiekėjas arba ūkio subjektas, kurio pajėgumais tiekėjas remiasi.
25. Tiekėjas pašalinamas iš pirkimo procedūros, jeigu apie Sąlygų 3 priede nustatytų reikalavimų atitikimą jis pateikė melagingą informaciją, kurią Perkantysis subjektas gali įrodyti bet kokiomis teisėtomis priemonėmis.
26. **RĖMIMASIS KITŲ ŪKIO SUBJEKTŲ PAJĖGUMAIS IR SUBTIEKĖJŲ PASITELKIMAS**
27. Tiekėjas gali remtis kitų ūkio subjektų pajėgumais, kad atitiktų finansinio, ekonominio, techninio ir (arba) profesinio pajėgumo reikalavimus (jeigu tokie reikalavimai keliami), neatsižvelgiant į ryšio su tais ūkio subjektais teisinį pobūdį.
28. Tiekėjas gali remtis kitų ūkio subjektų pajėgumais, kad atitiktų reikalavimus dėl išsilavinimo, profesinės kvalifikacijos ir (arba) profesinės patirties (jeigu tokie reikalavimai keliami) tik tuo atveju, jeigu tie subjektai patys parengs Darbo ir techninį projektą ir Darbus, tieks Įrangą, vykdys Priežiūrą kuriems reikia jų turimų pajėgumų.
29. Jeigu tiekėjas remiasi kito ūkio subjekto pajėgumais, jis, teikdamas pasiūlymą turi pateikti įrodymus, kurie patvirtintų, kad tiekėjui ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiais įrodymais gali būti ūkio subjekto įsipareigojimas (deklaracija), ketinimų protokolas, sutartis su tiekėju ir pan. Bet kuriuo atveju tokiame dokumente turi būti aiškiai išreikšta pasitelkiamo ūkio subjekto valia Konkurse dalyvauti su tiekėjų.
30. Tiekėjas savo pasiūlyme privalo nurodyti ūkio subjektus, kurių pajėgumais remiasi tiekėjas, kad atitiktų finansinio, ekonominio, techninio ir (arba) profesinio pajėgumo reikalavimus (jeigu tokie reikalavimai keliami). Šiais ūkio subjektais laikomi ir ekspertai, kurie pirkimo laimėjimo ir Sutarties sudarymo atveju bus įdarbinti tiekėjo.
31. Jeigu tiekėjas Sutarties vykdymui ketina pasitelkti subtiekėjus (kurių pajėgumais tiekėjas nesiremia) ir jie yra žinomi paraiškų pateikimo dienai, tai pasiūlyme privalo nurodyti kokiai Sutarties daliai ir kokius subtiekėjus jis ketins pasitelkti. Jeigu tokie subtiekėjai nežinomi, tai tiekėjas šią informaciją galės nurodyti vėliau, jei bus nustatytas laimėtoju ir su juo bus sudaroma Sutartis.
32. Perkantysis subjektas neriboja tiekėjų galimybės Projekto vykdymui pasitelkti subtiekėjus ir (arba) tiekėjų grupės narius. Tiekėjas privalo informuoti apie minėtos informacijos pasikeitimus visu Sutarties vykdymo metu. Kartu su informacija apie keičiamus pasiūlyme nurodytus subtiekėjus, kuriems buvo keliami kvalifikaciniai reikalavimai, pateikiami ir subtiekėjo kvalifikaciją patvirtinantys dokumentai.
33. **TIEKĖJŲ GRUPĖS DALYVAVIMAS PIRKIME**
34. Jei pirkime dalyvauja tiekėjų grupė, ji pasiūlyme turi pateikti jungtinės veiklos sutartis (JVS) skaitmeninę kopiją. JVS turi būti nurodyta:
    1. tiekėjų grupės sudėtis ir kiekvieno tiekėjų grupės nario įsipareigojimai vykdant numatomą su Perkančiuoju subjektu sudaryti Sutartį, šių įsipareigojimų vertės dalis, išreikšta procentiniu dydžiu, įeinanti į bendrą Sutarties vertę;
    2. solidari visų JVS šalių atsakomybė už iš Konkurso ar Sutarties kylančių prievolių Perkančiajam subjektui ir įsipareigojimų nevykdymą (įskaitant ir tokius iš Sutarties kylančius bendrus įsipareigojimus, kurie savo esme tęstųsi ilgiau nei Sutarties ar JVS terminas);
    3. JVS narys, atstovaujantis tiekėjų grupę (su kuriuo Perkantysis subjektas turėtų tvarkyti bendrus reikalus, susijusius su Konkursu: bendrauti pasiūlymo vertinimo metu kylančiais klausimais, teikti su pasiūlymo įvertinimu susijusią informaciją ir pasirašyti Sutartį);
    4. JVS narys, įgaliotas teikti sąskaitas atsiskaitymams (mokėjimai bus atliekami tik vienam iš JVS narių) ir pasirašyti su Sutarties įgyvendinimu susijusius dokumentus.
35. Perkantysis subjektas nereikalauja, kad tiekėjų grupės pateiktą pasiūlymą pripažinus laimėjusiu ir pasiūlius sudaryti Sutartį, ši tiekėjų grupė įgytų tam tikrą teisinę formą.
36. **SĄLYGŲ PAAIŠKINIMAS IR PATIKSLINIMAS**
37. Perkantysis subjektas neketina rengti susitikimų su tiekėjais dėl pirkimo dokumentų paaiškinimo.
38. Sąlygos gali būti paaiškinamos, patikslinamos tiekėjų iniciatyva, jiems Konkurso sąlygų 10 punkte nurodytu elektroniniu paštu kreipiantis į Perkantįjį subjektą. Prašymai paaiškinti Sąlygas gali būti pateikiami Perkančiajam subjektui ne vėliau negu likus 9 (devynioms) dienoms iki pasiūlymų pateikimo termino pabaigos. Tiekėjai turėtų pateikti klausimus ar prašyti paaiškinti Sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
39. Nesibaigus pasiūlymų pateikimo terminui, Perkantysis subjektas turi teisę savo iniciatyva paaiškinti, patikslinti Sąlygas.
40. Atsakydamas į kiekvieną tiekėjo pateiktą prašymą paaiškinti Sąlygas, jeigu jis buvo pateiktas nepasibaigus šių Sąlygų 32 punkte nurodytam terminui, arba aiškindamas, tikslindamas Sąlygas savo iniciatyva, Perkantysis subjektas turi paaiškinimus, patikslinimus paskelbti viešai ne vėliau negu likus 6 (šešioms) dienoms iki paraiškų pateikimo termino pabaigos. Perkantysis subjektas, atsakydamas tiekėjui, o taip pat aiškindamas Sąlygas savo iniciatyva, kartu siunčia paaiškinimus ir visiems kitiems tiekėjams, kurie Sąlygų 10 punkte numatyta tvarka kreipėsi į Perkantįjį subjektą, bet nenurodo, kuris tiekėjas pateikė prašymą paaiškinti Sąlygas.
41. Tiesioginį ryšį su tiekėjais įgaliotas palaikyti UAB „Plungės bioenergija“ direktorius Gediminas Šumskas, tel. +370-698-58357.
42. Perkantysis subjektas bet kuriuo metu iki Sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti iš anksto (perkamas Projektas tapo nereikalingas, nėra lėšų už jį apmokėti, yra kitų nenumatytų aplinkybių). Apie pirkimo nutraukimą informuojami visi tiekėjai, kuriems buvo pateiktos konkurso sąlygos ir/ arba kurie kreipėsi į Perkantįjį subjektą elektroniniu paštu.
43. **PASIŪLYMO GALIOJIMO UŽTIKRINIMAS**
44. Tiekėjas su pasiūlymu privalo pateikti pasiūlymo galiojimo užtikrinimą.
45. Tiekėjo pateikiamo pasiūlymo galiojimas turi būti užtikrintas pateikiant banko garantiją ar draudimo bendrovės laidavimo raštą 25 000,00 Eur (dvidešimt penkių tūkstančių Eur) sumai ir apmokėjimo faktą patvirtinančio dokumento kopiją. Pasiūlymo galiojimo užtikrinime negali būti jokių papildomų sąlygų, kurios apsunkintų Perkančiojo subjekto galimybę pasinaudoti pasiūlymo galiojimo užtikrinimu. Garantijos ar laidavimo galiojimo terminas turi būti ne trumpesnis kaip pirminio pasiūlymo galiojimo terminas.
46. Banko garantijoje ar draudimo bendrovės laidavimo rašte turi būti įsipareigojimas sumokėti Perkančiajam subjektui visą laidavimo sumą po pirmo raštiško pareikalavimo, Perkančiajam subjektui nurodžius, kad reikalaujama suma priklauso jam dėl tiekėjo veiksmų:
    1. jei tiekėjas atsiima pasiūlymą galiojimo laikotarpiu, kurį nurodė savo pasiūlyme;
    2. jei tiekėjas – laimėtojas atsisako ar vengia pasirašyti Sutartį;
    3. Sutartyje nustatytais terminais nepateikia ar vengia pateikti Sutarties sąlygų atitinkantį Sutarties įvykdymo užtikrinimą.
47. Pasiūlymo galiojimą užtikrinantis dokumentas, pateiktas elektronine forma, negrąžinamas.
48. **PASIŪLYMŲ RENGIMAS, PATEIKIMAS**
49. Tiekėjas gali pateikti tik vieną pasiūlymą – arba individualiai, arba kaip tiekėjų grupės dalyvis. Pasiūlymą teikiantis tiekėjas negali būti kito pasiūlymą teikiančio tiekėjo subtiekėju (arba kitu ūkio subjektu), kurio pajėgumais šis tiekėjas remiasi dalyvaudamas šiame pirkime. Visi pasiūlymai, kurie bus pateikti nesilaikant šių reikalavimų, bus atmesti.
50. Pasiūlymas pateikiamas pilnai apimčiai ir į dalis neskirstomas. Nes dėl skirstymo į dalis pirkimo sutarties vykdymas taptų per daug brangus ir ją vykdyti taptų sudėtinga techniniu požiūriu. Taip pat skirtingų objekto dalių įgyvendinimas būtų glaudžiai susiję ir dėl to perkančiajam objektui atsirastų būtinybė koordinuoti šių dalių tiekėjus ir tai keltų riziką netinkamai įvykdyti pirkimo sutartį.
51. Tiekėjams neleidžiama pateikti alternatyvių pasiūlymų. Pateikus alternatyvius pasiūlymus, visi tiekėjo pasiūlymai bus atmesti.
52. Pateikdamas pasiūlymą, tiekėjas sutinka su šiomis Sąlygomis ir patvirtina, kad jo pirminiame pasiūlyme pateikta informacija yra teisinga ir apima viską, ko reikia tinkamam Sutarties įvykdymui.
53. Pasiūlymas turi būti pateiktas elektroniniu paštu, nurodytu Sąlygų 10 punkte, ne vėliau kaip **2020 m. balandžio 10 d., 9:00 val.** Lietuvos laiku. Tiekėjui atskiru laišku paprašius, Perkantysis subjektas patvirtina elektroninio laiško su pasiūlymu gavimo datą ir laiką minutės tikslumu.
54. Elektroninio laiško, kuriuo pateikiamas pasiūlymas, antraštė turėtų būti suformuluojama „PASIŪLYMAS ŠILDYMO KATILŲ PIRKIMUI“. Perkantysis subjektas, siekdamas užtikrinti tiekėjo pateiktos informacijos (įskaitant siūlomą kainą) konfidencialumą, tokia antrašte pažymėto laiško neatidarinės iki pasiūlymų pateikimo termino pabaigos.
55. Pirminis pasiūlymas pateikiamas Sąlygose nurodytu elektroniniu paštu. Pirminiai pasiūlymai (išskyrus pasiūlymo galiojimą užtikrinantį dokumentą), pateikti popierine forma, bus atmesti kaip neatitinkantys Sąlygų reikalavimų.
56. Pasiūlymas privalo būti pasirašytas kvalifikuotu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus. Kvalifikuotu elektroniniu parašu vadovas ar jo įgaliotas asmuo turi patvirtinti pasiūlymo formą, tačiau atskirai kiekvieno pridedamo dokumento pasirašyti kvalifikuotu elektroniniu parašu nereikia. Jeigu pasiūlymą pasirašo įgaliotas asmuo, tokiu atveju tiekėjas kartu su pasiūlymu privalo pateikti įgaliojimą, suteikiantį teisę pasirašyti pasiūlymą.
57. Dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, doc, adoc ir kt.).
58. Kartu su pirminiu pasiūlymu turi būti pateiktas įgaliojimas ar kitas dokumentas, suteikiantys teisę pasirašyti tiekėjo pirminį pasiūlymą, skaitmeninė kopija (taikoma, kai pirminį pasiūlymą pasirašo ne tiekėjo vadovas, o įgaliotas asmuo).
59. Pirminiuose pasiūlymuose kainos pateikiamos, išreiškiamos ir apskaičiuojamos taip, kaip nurodyta Pasiūlymo formoje (Sąlygų 2 priedas).
60. Tiekėjo teikiamas pasiūlymas turi atitikti Techninių sąlygų (Sąlygų 1 priedas) reikalavimus.
61. Pirminį pasiūlymą sudaro tiekėjo pateiktų duomenų, dokumentų elektronine forma visuma (Perkantysis subjektas pasilieka sau teisę pareikalauti dokumentų originalų):
    1. užpildyta pasiūlymo forma (Sąlygų 2 priedas);
    2. banko garantija ar draudimo bendrovės laidavimas 25 000,00 Eur (dvidešimt penkių tūkstančių Eur) sumai kartu su apmokėjimo faktą patvirtinančiu dokumentu;
    3. įgaliojimas, jeigu pirminį pasiūlymą pasirašo ne pats tiekėjas, o jo įgaliotas asmuo;
    4. pagrindinių sprendinių ir Įrangos aprašymas;
    5. JVS kopija;
    6. Susitarimų su subtiekėjais (jei tokie pasitelkiami) kopijos;
    7. kiti dokumentai.
62. Apskaičiuojant kainą, turi būti atsižvelgta į Techninėse sąlygose (Sąlygų 1 priedas) nurodytus reikalavimus. Į kainą turi būti įskaityti visi mokesčiai ir visos tiekėjo išlaidos. Pasiūlymo kaina nurodoma ir skaičiais, ir žodžiais.
63. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
64. Pasiūlymas turi galioti 90 (devyniasdešimt) dienų nuo pasiūlymo pateikimo galutinio termino dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta šiame punkte. Kol nesibaigė pasiūlymų galiojimo laikas, Perkantysis subjektas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą, neprarasdamas savo pasiūlymo galiojimo užtikrinimo.
65. Tiekėjai pasiūlymuose turi nurodyti, kokia pasiūlyme pateikta informacija yra konfidenciali, tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai. Perkantysis subjektas, pirkimo komisija, jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali.
66. Kiekvienas pasiūlymą pateikęs tiekėjas turi teisę iki pirminių pasiūlymų pateikimo termino pabaigos pakeisti arba atšaukti savo pirminį pasiūlymą, neprarasdamas teisės į pasiūlymo galiojimo užtikrinimą. Norėdamas pakeisti ar atšaukti pirminį pasiūlymą, tiekėjas turi elektroniniu paštu atsiimti pateiktą pirminį pasiūlymą ir, norėdamas jį pakeisti, pateikti iš naujo. Pasiūlymo atsiėmimas turi būti pasirašytas elektroniniu parašu. Pasibaigus pasiūlymų pateikimų terminui, pirminis pasiūlymas negali būti atsiimamas.
67. Perkantysis subjektas neatsako už nenumatytus atvejus (pvz. elektros ar interneto ryšio sutrikimus), dėl kurių tiekėjai negali laiku pateikti pasiūlymų. Taip pat perkantysis subjektas neatlygina tiekėjams dėl pasiūlymo rengimo ir dalyvavimo susidariusias išlaidas.
68. Perkantysis subjektas turi teisę pratęsti pirminių pasiūlymų pateikimo terminą. Apie naują pirminių pasiūlymų pateikimo terminą Perkantysis subjektas praneša elektroniniu paštu visiems suinteresuotiems kandidatams (pranešusiems apie savo susidomėjimą Sąlygų 10 punkto nustatyta tvraka).
69. **SUSIPAŽINIMAS SU PIRMINIAIS PASIŪLYMAIS IR PIRMINIŲ PASIŪLYMŲ NAGRINĖJIMAS**
70. Pradinis susipažinimas su elektroniniu paštu pateiktais tiekėjų pasiūlymais vyks uždarame komisijos posėdyje, kuris įvyks pasiūlymų pateikimo termino pabaigos dieną. Į susipažinimo su pasiūlymais procedūrą tiekėjai nekviečiami.
71. Tolesnes pasiūlymų nagrinėjimo, vertinimo ir palyginimo procedūras Pirkimo komisija atlieka konfidencialiai, dalyvaujant tik komisijos nariams, nedalyvaujant tiekėjams ar jų įgaliotiems atstovams.
72. Pateiktus pirminius pasiūlymus nagrinėja ir vertina Pirkimo komisija ar pasiūlymai atitinka Sąlygose nustatytus reikalavimus.
73. Kilus klausimų dėl pasiūlymo turinio, Pirkimo komisija prašo tiekėjo per jos nurodytą protingą terminą paaiškinti arba patikslinti savo pasiūlymą, nekeičiant pasiūlymo esmės ir nedarant kitų pakeitimų, dėl kurių Sąlygų reikalavimų neatitinkantis pasiūlymas taptų atitinkančiu Sąlygų reikalavimus.
74. Jeigu tiekėjas pateikė netikslius, neišsamius ar klaidingus dokumentus ar duomenis apie savo atitiktį Sąlygų reikalavimams ar šių dokumentų ar duomenų trūksta, nepažeisdamas lygiateisiškumo ir skaidrumo principų, Perkantysis subjektas paprašys tiekėjo šiuos dokumentus ar duomenis patikslinti, papildyti arba paaiškinti per Perkančiojo subjekto nustatytą protingą terminą. Tikslinami, papildomi, paaiškinami ir pateikiami nauji gali būti tik tiekėjo įgaliojimas asmeniui pasirašyti pasiūlymą, pasiūlymo galiojimo užtikrinimą patvirtinantis dokumentas ir kiti dokumentai, nesusiję su pirkimo objektu, jo techninėmis charakteristikomis, Sutarties vykdymo sąlygomis ar pasiūlymo kaina. Tiekėjui laiku nepateikus prašomo patikslinimo, papildymo arba prašomo dokumento, arba juos pateikus netikslius ar neišsamius, jo pirminis pasiūlymas atmetamas dėl neatitikimo Sąlygų reikalavimams. Tikslinant, papildant, paaiškinant pasiūlymą negalima keisti jo esmės.
75. Jeigu Sąlygose nustatyta tvarka tiekėjas Perkančiojo subjekto prašymu pateikia pasiūlymo ar kartu su juo teikiamų duomenų paaiškinimą, patikslinimą, tačiau nepašalina Perkančiojo subjekto nurodytų neaiškumų ar nepateikia informacijos ir dokumentų visais nurodytais klausimais, Perkantysis subjektas turi teisę nebesikreipti į tiekėją su pakartotiniu prašymu paaiškinti ar patikslinti pirminį pasiūlymą ar kartu su juo teikiamus dokumentus ir priimti sprendimą dėl tiekėjo pirminio pasiūlymo atmetimo.
76. Pasiūlymų atmetimo priežastys:

67.1. tiekėjas neatitinka nustatytų kvalifikacinių reikalavimų ir per Perkančiojo subjekto nustatytą protingą terminą nepatikslino duomenų apie savo kvalifikaciją ar juos patikslino netinkamai;

67.2. apie nustatytų reikalavimų atitikimą tiekėjas pateikė melagingą informaciją, kurią Perkantysis subjektas gali įrodyti bet kokiomis teisėtomis priemonėmis;

67.3. Pasiūlymas neatitinka pirkimo dokumentų reikalavimų (pateiktas ne elektroniniu paštu, nepasirašytas elektroniniu parašu, tiekėjas nėra gavęs pirkimo sąlygose nustatyto pasiūlymo galiojimo užtikrinimo ir pan.);

67.4 Pasiūlyme pateikta per didelė, Perkančiajam subjektui nepriimtina kaina;

67.5. nustatyti kiti Taisyklėse ir Sąlygose numatyti tiekėjo pašalinimo ar pasiūlymo atmetimo pagrindai.

1. Perkantysis subjektas gali nevertinti viso tiekėjo pasiūlymo, jeigu patikrinęs jo dalį nustato, kad pasiūlymas, vadovaujantis Taisyklių ir/ar Sąlygų reikalavimais, turi būti atmetamas.
2. Apie pasiūlymo atmetimą tiekėjas nedelsiant informuojamas elektroniniu paštu.

70. Perkantysis subjektas įvertina pateiktus galutinius pasiūlymus ir nustato galutinių pasiūlymų eilę (išskyrus atvejį, kai galutinį pasiūlymą pateikia tik vienas tiekėjas). Galutiniai pasiūlymai šioje eilėje surašomi kainos didėjimo tvarka.

71. Jei kelių pasiūlymų kainos yra vienodos, sudarant pasiūlymų eilę, pirmesniu į šią eilę įrašomas tiekėjas, kurio pasiūlymas elektroniniu paštu gautas anksčiausiai.

72. Sudarius pasiūlymų eilę, Perkantysis subjektas raštu iš galimo laimėtojo (mažiausią kainą pateikusio tiekėjo) prašo per jo nustatytą protingą terminą pateikti aktualius dokumentus, kurie patvirtina, kad tiekėjas atitinka reikalavimus tiekėjų kvalifikacijai ir kokybės vadybos sistemos bei aplinkos apsaugos vadybos sistemos standartus (jei taikoma).

73. Tuo atveju, jei galimas laimėtojas iki Perkančiojo subjekto nustatyto termino elektroniniu paštu nepateikia reikalaujamų aktualių dokumentų arba jo pateikti dokumentai neįrodo atitikties keltiems reikalavimams, Perkantysis subjektas šio tiekėjo pasiūlymą atmeta ir prašo atitinkamus dokumentus pateikti kitą tiekėją, kurio pasiūlymas pagal patikslintą pasiūlymų eilę gali būti nustatytas laimėjusiu.

74. Perkantysis subjektas mažiausios kainos pasiūlymą nustato laimėjusiu, jeigu jis tenkina visas šias sąlygas:

74.1. pasiūlymas atitinka pirkimo dokumentuose nustatytus reikalavimus, sąlygas ir kriterijus;

74.2. tiekėjas atitinka skelbime apie pirkimą ir/ar Sąlygose nustatytus kvalifikacijos reikalavimus ir kokybės vadybos sistemos ir aplinkos apsaugos vadybos sistemos standartus;

74.3. tiekėjas per Perkančiojo subjekto nustatytą terminą patikslino, papildė, paaiškino informaciją;

74.4. pasiūlyta kaina nėra per didelė ir Perkančiajam subjektui priimtina. Laikoma, kad pasiūlyta kaina yra per didelė ir nepriimtina, jeigu ji viršija Perkančiojo subjekto pirkimui skirtas lėšas t.y. 3 MW katilui 546 968,00 Eurų (penkis šimtus keturiasdešimt šešis tūkstančius devyni šimtus šešiasdešimt aštuonis Eur, 00 cnt) be PVM ir 5 MW katilui 859 487,00 Euru (aštuonis šimtus penkiasdešimt devynis tūkstančius keturis šimtus aštuoniasdešimt septynis Eur, 00 cnt) be PVM, nustatytas ir užfiksuotas Perkančiojo subjekto rengiamuose dokumentuose prieš pradedant pirkimo procedūrą.

75. Perkantysis subjektas pasilieka teise pasinaudoti LR VPĮ 71 straipsnio nuostatomis.

1. **PASIŪLYMŲ EILĖ IR SPRENDIMAS DĖL SUTARTIES SUDARYMO**

76. Išnagrinėjusi, įvertinusi ir palyginusi pateiktus pasiūlymus, komisija nustato pasiūlymų eilę ir laimėjusį pasiūlymą bei priima sprendimą sudaryti Sutartį.

77. Laimėjusiu pasiūlymas pripažįstamas Sąlygų nustatyta tvarka. Perkantysis subjektas, priėmęs sprendimą dėl laimėjusio pasiūlymo, apie šį sprendimą nedelsdamas, bet ne vėliau kaip per 2 (dvi) darbo dienas, praneša kiekvienam suinteresuotam dalyviui elektroniniu paštu. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas. Tiekėjams, kurių pasiūlymai neįrašyti į šią eilę, pranešama apie jų pasiūlymų atmetimo priežastis.

78. Perkantysis subjektas negali teikti informacijos, jeigu jos atskleidimas prieštarauja teisės aktams, kenkia visuomenės interesams, teisėtiems tiekėjų komerciniams interesams arba trukdo užtikrinti sąžiningą konkurenciją, taip pat neteikiama tokia informacija, kurią tiekėjas nurodė kaip konfidencialią.

79. Sutartis sudaroma nedelsiant.

80. Konkursą laimėjęs tiekėjas privalo pasirašyti Sutartį per Perkančiojo subjekto nurodytą terminą. Sutarčiai pasirašyti laikas bus nurodytas pranešime apie laimėjusį pasiūlymą arba nustatytas atskiru pranešimu.

81. Jeigu tiekėjas, kurio pasiūlymas pripažintas laimėjusiu, atsisako sudaryti Sutartį, iki nurodyto laiko nepasirašo Sutarties, atsisako Sutartį sudaryti pirkimo dokumentuose nustatytomis sąlygomis arba per nustatytą terminą nepateikė Sutarties užtikrinimo, laikoma, kad jis atsisakė pasirašyti Sutartį. Tuo atveju Perkantysis subjektas siūlo sudaryti Sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti Sutartį.

82. Tiekėjas, kuris mano, kad Perkantysis subjektas nesilaikė Taisyklių reikalavimų ir tuo pažeidė ar pažeis jo teisėtus interesus, turi teisę iki Sutarties sudarymo pareikšti pretenziją Perkančiajam subjektui dėl Perkančiojo subjekto veiksmų ar priimtų sprendimų. Pretenzijos ir skundai bus nagrinėjami Perkančiojo subjekto, per 5 (penkias) darbo dienas nuo skundo gavimo. Skundo nagrinėjimo metu Perkančiajame subjekte pirkimo sutartis nebus sudaroma.

83. Perkantysis subjektas nagrinėja tik tas tiekėjų pretenzijas, kurios gautos iki Sutarties sudarymo dienos. Perkantysis subjektas taip pat neprivalo nagrinėti tų tiekėjo pretenzijų, kurios buvo gautos pakartotinai, t. y. jei tiekėjas ne pirmą kartą tais pačiais argumentais skundžia perkančiojo subjekto veiksmus ar sprendimą.

1. **SUTARTIES SĄLYGOS**

84. Sudarant Sutartį negali būti keičiamos pasiūlyme nurodytos sąlygos ir kaina bei kitos pirkimo dokumentuose nustatytos pirkimo sąlygos.

85. Sutartis sudaroma 6 (šešių) mėnesių laikotarpiui.

1. Sutartis įsigalioja nuo tada, kai tiekėjas per 5 (penkias) darbo dienas po Sutarties pasirašymo, pateikia Perkančiajam subjektui pagal nustatytą tvarką ir patvirtintas taisykles išduotą besąlyginę ir neatšaukiamą banko garantiją arba besąlyginį ir neatšaukiamą draudimo bendrovės laidavimą (toliau – Užtikrinimas), sumai, kuri sudaro 10 (dešimt) procentų nuo bendros Sutarties kainos su PVM, galiojančią ne trumpiau negu galioja Sutartis.
2. Užtikrinime turi būti nurodyta, kad Užtikrinimo davėjas besąlygiškai ir neatšaukiamai įsipareigoja sumokėti Perkančiajam subjektui ne didesnę nei Užtikrinime nurodytą sumą per 10 (dešimt) dienų nuo pirmo raštiško Perkančiojo subjekto pranešimo Užtikrinimo davėjui apie Sutartyje nustatytų įsipareigojimų pažeidimą, dalinį ar visišką jų nevykdymą ar netinkamą vykdymą; taip pat nuostata, kad Užtikrinimas galioja netesyboms (baudoms, delspinigiams) bei nuostoliams, priskaičiuotiems pagal Sutartį. Užtikrinimo davėjas neturi teisės reikalauti, kad Perkantysis subjektas pagrįstų savo reikalavimą. Perkantysis subjektas pranešime Užtikrinimo davėjui nurodys, kad Užtikrinimo suma jam priklauso dėl to, kad tiekėjas dalinai ar visiškai neįvykdė Sutarties sąlygų ar kitaip pažeidė Sutartį. Perkantysis subjektas neįsipareigoja įrodinėti realiai patirtų nuostolių ir tiekėjas, pasirašydamas Sutartį ir pateikdamas Užtikrinimą, patvirtina, kad Užtikrinimo suma laikytina minimaliais neįrodinėjamais Perkančiojo subjekto nuostoliais.
3. Užtikrinimas turi būti pateiktas šalių tarpusavio atsiskaitymams naudojama valiuta.
4. Tuo atveju, jei Sutarties galiojimo laikotarpiu pasibaigia Užtikrinimas ar baigiasi Sutarties terminas, tačiau Sutartis dar neįvykdyta ir privalo būti užbaigta, tiekėjas privalo Perkančiajam subjektui ne vėliau kaip likus 5 (penkioms) darbo dienoms iki Užtikrinimo galiojimo termino pabaigos pateikti naują Užtikrinimą arba pratęsti esamą tomis pačiomis sąlygomis. Visais atvejais Užtikrinimas turi galioti nepertraukiamai visą Sutarties galiojimo laikotarpį / tiekėjo sutartinių įsipareigojimų vykdymo laikotarpį (jei Sutarties galiojimo laikotarpiu tiekėjas nespėja įvykdyti savo įsipareigojimų ir jų vykdymas privalo būti užbaigtas).
5. Jei Sutarties galiojimo laikotarpiu Perkantysis subjektas pasinaudojo Užtikrinimu, tiekėjas privalo per 2 (dvi) darbo dienas pateikti naują Užtikrinimą tomis pačiomis sąlygomis.
6. Jei tiekėjas Pirkimo sąlygų 88 ir 89 punktuose numatytais atvejais Perkančiajam subjektui nepateikia naujo Užtikrinimo ar nepratęsia esamo, moka Perkančiajam subjektui 1 (vieno) procento baudą nuo bendros Sutarties kainos su PVM (išskyrus, jei Perkantysis subjektas dėl laiku nepateikto / nepratęsto Užtikrinimo, pasinaudojo galiojusiu Užtikrinimu) už kiekvieną uždelstą dieną. Bendra baudų pagal šį punktą suma negali viršyti 10 % (dešimt procentų) nuo Sutarties sumos.
7. Tais atvejais, kai likus ne mažiau kaip 2 (dviems) darbo dienoms iki Užtikrinimo galiojimo termino pabaigos tiekėjas vis dar nepateikia naujo arba nepratęsia esamo Užtikrinimo Sutartyje numatytais atvejais ir sąlygomis, Perkantysis subjektas pasilieka teisę pasinaudoti galiojančiu Užtikrinimu.
8. Perkantysis subjektas grąžina tiekėjui Sutarties Užtikrinimą (jeigu jis buvo pateiktas ne elektroniniu būdu) ne vėliau kaip per 30 (trisdešimt) dienų nuo tiekėjo prašymo gavimo ir Sutartimi prisiimtų įsipareigojimų įvykdymo dienos.
9. Jei Sutarties vykdymo metu Užtikrinimą išdavęs juridinis asmuo (garantas, laiduotojas) negali įvykdyti savo įsipareigojimų, Perkantysis subjektas raštu pareikalauja tiekėjo per 14 (keturiolika) dienų nuo Perkančiojo subjekto rašto gavimo dienos pateikti naują Užtikrinimą, tokiomis pačiomis sąlygomis kaip ir ankstesnysis. Jei tiekėjas nepateikia naujo Užtikrinimo, Perkantysis subjektas turi teisę nutraukti Sutartį dėl tiekėjo kaltės.
10. Darbo ir techninio projekto, Įrangos ir Darbų apimtys bei reikalavimai nurodyti Techninėse sąlygose (Sąlygų 1 priedas).
11. Perkantysis subjektas apmoka už faktiškai atliktus Darbus per 60 (šešiasdešimt) dienų, už Darbo ir techninį projekta, Priežiūrą, Įrangą per 30 (trisdešimt) dienų po priėmimo–perdavimo akto pasirašymo ir pažymos apie atliktų darbų vertę bei PVM sąskaitos faktūros pateikimo PVM sąskaita faktūra per E. sąskaitą Perkančiajam subjektui pateikiama tik pasirašius perdavimo–priėmimo aktą.
12. Perkančiajam subjektui Sutartyje nustatytu laiku ir tvarka nesumokėjus už Darbo ir techninį projektą, Priežiūrą, Įrangą ar Darbus, tiekėjui raštu pareikalavus, Perkantysis subjektas įsipareigoja mokėti tiekėjui 0,05 proc. dydžio delspinigius nuo laiku neapmokėtos sumos su PVM už kiekvieną uždelstą dieną.
13. Tiekėjui, ne dėl Perkančiojo subjekto kaltės, numatytais terminais neparuošus Darbo ir techninio projekto Perkantysis subjektas turi teisę be atskiro įspėjimo pradėti skaičiuoti tiekėjui 500,00 Eur (penkių šimtų eurų) dydžio baudą už kiekvieną uždelstą dieną.
14. Tiekėjui, ne dėl Perkančiojo subjekto kaltės, Sutartyje numatytais terminais neatlikus Darbų (įskaitant atvejus, kai Darbų vykdymas yra suskirstytas etapais ir atskiri darbai turi būti atlikti pagal grafiką), Perkantysis subjektas turi teisę be atskiro įspėjimo pradėti skaičiuoti tiekėjui 1 200,00 Eur (Vieno tūkstančio dviejų šimtų eurų) dydžio baudą už kiekvieną praleistą termino (grafiko) dieną.
15. Tiekėjui, vienašališkai nutraukus Sutartį prieš terminą ne dėl Perkančiojo subjekto kaltės, ar Perkančiajam subjektui nutraukus Sutartį prieš terminą dėl tiekėjo kaltės, tiekėjas sumoka Perkančiajam subjektui 10 proc. dydžio baudą nuo bendros Sutarties kainos su PVM bei atlygina kitus dėl nutraukimo patirtus nuostolius, kurių nepadengia bauda. Nurodytos baudos sumokėjimas neatleidžia tiekėjo (subtiekėjo) nuo pareigos atlyginti Perkančiajam subjektui patirtus nuostolius dėl Sutarties nevykdymo arba netinkamo vykdymo.
16. Darbų vykdymo metu nustačius, kad yra neblaivių ar apsvaigusių nuo narkotinių, psichotropinių ir/ar toksinių medžiagų tiekėjo (subtiekėjo) darbuotojų ir nepriklausomai nuo to ar buvo sustabdyti Darbai, tiekėjas Perkančiajam subjektui pareikalavus, mokės 3 000,00 Eur (trijų tūkstančių eurų) baudą už kiekvieną nustatytą darbuotoją. Darbuotojas pripažįstamas neblaiviu, kai etilo alkoholio koncentracija biologinėse organizmo terpėse – iškvėptame ore, kraujyje ir kituose organizmo skysčiuose viršija 0,00 promilės.
17. Perkančiojo subjekto Darbų saugos ir sveikatos specialistams bei darbuotojams, vykdantiems Darbų techninę priežiūrą ir kontrolę, nustačius darbuotojų saugos ir sveikatos, gaisrinės saugos, techninės saugos, civilinės saugos, aplinkos apsaugos ar Darbų vykdymo technologinius pažeidimus, tiekėjas, Perkančiajam subjektui pareikalavus, moka 3 000,00 Eur (trijų tūkstančių eurų) baudą už kiekvieną nustatytą atvejį.
18. Tiekėjas pradėjęs Darbus be Statybvietės perdavimo – priėmimo akto, moka 500 Eur (penkių šimtų eurų) baudą.
19. Tiekėjas, netinkamai vykdantis ar nevykdantis Priežiūros, moka 500,00 Eur (penkių šimtų eurų) baudą už kiekvieną nustatytą pažeidimą.
20. Tiekėjui priskaičiuotos netesybos (delspinigiai, baudos) ir Perkančiojo subjekto patirtos išlaidos (nuostoliai), tiekėjui nevykdant ar netinkamai vykdant Sutartį, išskaitomos iš tiekėjui mokėtinų sumų. Nesant mokėtinų sumų ar jų nepakankant, Perkantysis subjektas turi teisę pasinaudoti Užtikrinimu arba pateikti tiekėjui rašytinį reikalavimą dėl netesybų (baudų, delspinigių) / nuostolių sumokėjimo, kurį jis turi įvykdyti per 30 (trisdešimt) dienų nuo rašytinio pareikalavimo pateikimo dienos.
21. Jeigu tiekėjas nepašalina Darbų ar Įrangos trūkumų per Perkančiojo subjekto nustatytą protingą terminą, Perkantysis subjektas turi teisę tiekėjo sąskaita pašalinti Darbų ar Įrangos trūkumus, Perkančiojo subjekto išlaidas (nuostolius) išskaičiuojant iš tiekėjui mokėtinų sumų.
22. Tais atvejais kai tiekėjas laiku nepradeda Darbų, jų atlikti nebegali, delsia atlikti Darbo projektą, Darbus arba juos vykdo taip lėtai, kad tampa akivaizdu, jog Darbo projektas ir Darbai nebus atlikti nustatytu laiku, arba jeigu tiekėjas nesilaiko sąlygų dėl Įrangos ir (ar) Darbų kokybės, naudoja netinkamas medžiagas, nevykdo ar netinkamai vykdo Priežiūrą, Perkantysis subjektas turi teisę nutraukti Sutartį dėl tiekėjo kaltės. Šio punkto pažeidimo faktas yra konstatuojamas surašant aktą.
23. Tiekėjas turi būti apsidraudęs Statinio statybos, rekonstravimo, remonto, atnaujinimo (modernizavimo), griovimo ar kultūros paveldo statinio tvarkomųjų statybos darbų ir civilinės atsakomybės privalomuoju draudimu kaip numatyta Lietuvos Respublikos statybos įstatymo 46 straipsnyje ir likus 5 (penkioms) darbo dienoms iki Darbų pradžios, Užsakovui turi pateikti nurodyto privalomojo draudimo poliso kopiją bei draudimo įmokos už šį draudimo polisą apmokėjimo dokumento kopiją. Tiekėjas savo lėšomis apdraudžia Sutarties objekto turtą maksimaliu turto atkuriamosios vertės draudimu nuo visų galimų rizikos atvejų. Įvykus draudiminiam įvykiui, dėl kurio Sutarties objekto turtas yra sunaikinamas ar sugadinamas, tiekėjas privalo atlikti visus Sutartyje numatytus darbus. Civilinės atsakomybės draudimas turi galioti kol bus tinkamai įvykdyti sutartiniai įsipareigojimai.
24. Tiekėjas ne vėliau kaip per 5 (penkias) darbo dienas nuo Sutarties pasirašymo dienos privalo Perkančiajam subjektui pateikti:
    1. statinio projektuotojo civilinės atsakomybės privalomojo draudimo (pagal Lietuvos Respublikos statybos įstatymo 43 str.) poliso kopiją bei draudimo įmokos už šį draudimo polisą apmokėjimo dokumento kopiją;
    2. tiekėjo bendrosios civilinės atsakomybės draudimo poliso kopiją bei draudimo įmokos už šį draudimo polisą apmokėjimo dokumento kopiją. Tiekėjas turi būti apsidraudęs visu sutartinių įsipareigojimų vykdymo laikotarpiu.
25. Šalis, negalinti įvykdyti Sutartyje nustatyto įsipareigojimo ar paaiškėjus naujoms aplinkybėms, kurių nebuvo galima iš anksto numatyti ir dėl ko šalis negali įvykdyti (užbaigti) Sutartyje nustatyto įsipareigojimo, raštu per 2 (dvi) darbo dienas nuo aplinkybių paaiškėjimo, turi pranešti apie tai kitai šaliai, pridedant visa tai patvirtinančius dokumentus, fotonuotraukas bei kitą susijusią, prašymą pagrindžiančią dokumentaciją.
26. Tiekėjui nevykdant arba netinkamai vykdant sutartinius įsipareigojimus ar esant grėsmei, kad sutartis nebus įvykdyta, Užsakovas turi teisę sustabdyti savo sutartinių įsipareigojimų vykdymą, atitinkamai kol Tiekėjas tinkamai įvykdys sutartį ar pateiks sutarties tinkamą įvykdymą pagrindžiančius įrodymus.
27. Tiekėjas Darbus turi atlikti bei priduoti vadovaudamasis Sutartyje nurodytais dokumentais ir galiojančiais tokius Darbus (įskaitant ir privalomų dokumentų pateikimą) reglamentuojančiais teisės aktais.
28. Atliktų darbų aktai yra tik juose nurodytų darbų atlikimo faktą patvirtinantys dokumentai, o visų tiekėjo atliktų darbų (kaip vientiso, technologiškai neatskiriamo statybos darbų proceso) tinkamas įvykdymas ir darbų kokybė yra patvirtinamas tik Galutiniu atliktų darbų aktu. Tai, kad buvo apmokėta už atliktus Darbus (jų dalį), nereiškia, kad iki apmokėjimo dienos atlikti Darbai (jų dalis) buvo tinkamai atlikti, patvirtinti bei priduoti Užsakovui. Darbai laikomi tinkamai atliktais tik kai patvirtinamas ir pasirašomas Galutinis atliktų darbų aktas.
29. Tiekėjas, atlikęs Darbus pagal Sutartį, įsipareigoja kartu su galutiniu atliktų darbų priėmimo–perdavimo aktu perduoti Perkančiajam subjektui visus prisijungimo kodus ir kitą informaciją, reikalingą tinkamam Darbų rezultatui (Įrangos veikimui, valdymui ir priežiūrai).
30. Tiekėjas kartu su tiekėjo atliktų statybos darbų perdavimo Perkančiajam subjektui aktu turi pateikti dokumentą, kuriuo užtikrinamas garantinio laikotarpio prievolių įvykdymas pagal pasirašytą Sutartį. Šis dokumentas tiekėjo nemokumo ar bankroto atveju turi užtikrinti dėl tiekėjo kaltės atsiradusių defektų, nustatytų per pirmuosius 3 (tris) statinio garantinio termino metus, šalinimo išlaidų apmokėjimą Perkančiajam subjektui. Defektų šalinimo užtikrinimo suma statinio garantiniu 3 (trijų) metų laikotarpiu turi būti ne mažesnė kaip 5 (penki) procentai Darbų kainos su PVM (Lietuvos Respublikos statybos įstatymo 41 str. 2 d.).
31. Bet kuri Sutarties šalis turi teisę reikalauti atlyginti dėl Sutarties sąlygų nevykdymo ar netinkamo vykdymo patirtus tiesioginius nuostolius, jeigu jie susidarė dėl kitos šalies kaltės.
32. Bet kuriuo atveju nutraukus Sutartį, tiekėjas privalo perduoti Perkančiajam subjektui iki Sutarties nutraukimo faktiškai atliktus kokybiškus Darbus, o Perkantysis subjektas privalo tuos Darbus priimti ir už juos sumokėti. Toks perdavimas ir priėmimas turi būti atliktas per 10 (dešimt) darbo dienų nuo Sutarties nutraukimo momento, priešingu atveju šalis, dėl kurios kaltės šis perdavimas arba priėmimas yra vilkinamas, atlygina kitai šaliai dėl to turėtus tiesioginius nuostolius.
33. JVS nustatytų narių keitimas yra laikomas esminiu Sutarties pažeidimu, išskyrus išimtis, numatytas Lietuvos Respublikos įstatymuose, ir gavus išankstinį raštišką Perkančiojo subjekto sutikimą.
34. Sutarties sąlygos Sutarties galiojimo laikotarpiu gali būti keičiamos Pirkimų įstatyme numatytais pagrindais.
35. Sutarties vykdymo laikotarpiu pasikeitus PVM, Sutarties kaina su PVM padidėja arba sumažėja dydžiu, lygiu skirtumui tarp buvusio ir naujai nustatyto PVM dydžio nuo PVM pasikeitimo įsigaliojimo dienos. Perskaičiuojama kaina dėl PVM dydžio pasikeitimo tik tos Sutarties kainos dalies, kuri pagal Sutartį bus įvykdyta po kainos perskaičiavimo. Dėl kitų mokesčių pasikeitimo, rinkos kainų pasikeitimo Sutarties kaina neperskaičiuojama.
36. Sudarius Sutartį, tačiau ne vėliau negu Sutartis pradedama vykdyti, tiekėjas įsipareigoja Perkančiajam subjektui pranešti tuo metu žinomų subtiekėjus (pavadinimus, kontaktinius duomenis ir jų atstovus). Tiekėjas taip pat privalo informuoti apie keičiamus subtiekėjus ar naujus subtiekėjus, kuriuos jis ketina pasitelkti vėliau,visu Sutarties vykdymo metu.
37. Nei viena iš Sutarties šalių neturi teisės perleisti trečiajai šaliai savo teisių ar įsipareigojimų, atsirandančių iš Sutarties, be raštiško kitos Šalies sutikimo. Šiame punkte nustatytų reikalavimų nesilaikymas, bus laikomas esminiu Sutarties pažeidimu.
38. Tiekėjas, be Perkančiojo subjekto rašytinio sutikimo sudaręs subtiekimo sutartį ar Sutarties vykdymo metu be tokio sutikimo pakeitęs subtiekėją, moka Perkančiajam subjektui 3 (trijų) proc. baudą nuo bendros Sutarties kainos su PVM. Perkantysis subjektas turi teisę suteikti sutikimą dėl subtiekėjo pasitelkimo ar subtiekėjo pakeitimo, tačiau toks sutikimas neatleidžia tiekėjo nuo šiame punkte nustatytos baudos sumokėjimo.
39. Jei Perkantysis subjektas turi pagrįstų įtarimų, kad subtiekėjas yra nekompetentingas vykdyti nustatytas pareigas, jis gali reikalauti tiekėjo nedelsiant surasti kitą subtiekėją, kuris turėtų tinkamą ir Perkančiajam subjektui priimtiną kvalifikaciją, arba reikalauti, kad tiekėjas pats vykdytų subtiekėjui perduotus sutartinius įsipareigojimus.
40. Sutarties vykdymo metu, kai subtiekėjai netinkamai vykdo įsipareigojimus tiekėjui, taip pat tuo atveju, kai subtiekėjai nepajėgūs vykdyti įsipareigojimų tiekėjui dėl iškeltos bankroto bylos, pradėtos likvidavimo procedūros ir panašios padėties, tiekėjas gali pakeisti subtiekėjus. Apie tai jis turi informuoti Perkantįjį subjektą, nurodydamas subtiekėjo pakeitimo priežastis. Gavęs tokį pranešimą, Perkantysis subjektas kartu su tiekėju įformina susitarimą dėl subtiekėjų pakeitimo, pasirašomu abiejų Sutarties šalių. Šie dokumentai yra neatskiriama Sutarties dalis. Ši Sutarties sąlyga taikoma tuomet, jeigu pasiūlyme tiekėjas nurodo, kad ketina pasitelkti subtiekėjus. Naujai pasitelkti subtiekėjai negali būti žemesnės kvalifikacijos nei keičiami subtiekėjai. Susitarimas dėl subtiekėjų keitimo tampa neatskiriama Sutarties dalimi.
41. Bet kokie fiziniai ar juridiniai asmenys, kuriuos Tiekėjas pasitelkia šios Sutarties vykdymui, neatsižvelgiant į tai, kokie teisiniai ryšiai sieja šiuos asmenis su Tiekėju, yra laikomi asmenimis, veikiančiais Tiekėjo vardu. Šių asmenų veiksmai vykdant Sutartį Tiekėjui sukelia tokias pačias pasekmes, kaip jo paties veiksmai.
42. Sutarties šalys įsipareigoja neatskleisti trečiosioms šalims informacijos, susijusios su Sutartimi ir jos vykdymu (išskyrus tą, kuri ir taip yra vieša) be raštiško išankstinio kitos šalies sutikimo, nebent tokios informacijos atskleidimas būtų privalomas pagal Lietuvos Respublikos įstatymus arba būtinas tam, kad būtų tinkamai įvykdyti įsipareigojimai pagal Sutartį. Kitos šalies sutikimas taip pat nereikalingas, teikiant informaciją audito įmonei ar kitiems profesionaliems konsultantams, atliekantiems šalies veiklos ar finansinių ataskaitų auditą bei Sutarties šalies akcininkui. Jeigu tokia informacija ir dokumentai, įskaitant informaciją ir dokumentus, susijusius su bendrovės komercine (gamybine) paslaptimi ir konfidencialia informacija, akcininkui būtini vykdant kituose teisės aktuose numatytus reikalavimus ir akcininkas užtikrina tokios informacijos ir dokumentų konfidencialumą.

Pirkimų komisijos pimininkas

UAB „Plungės bioenergija“ direktorius Gediminas Šumskas

Konkurso sąlygų

1 priedas

TVIRTINU

UAB „Plungės bioenergija”

Direktorius

Gediminas Šumskas

2020 m. kovo 10 d.

**Naujo 3,0 MW IR 5 MW galios biokuro vandens šildymo katilŲ su papildoma Įranga V. MAČERNIO G. 19, PLUNGĖJE ĮRENGIMO**

**TECHNINĖS SĄLYGOS**

**2020 m.****1. Objektas ir jo adresas**

1.1. UAB „Plungės bioenergija“ Plungės katilinė, Plungės miesto V. Mačernio g. 19.

# **2. Projekto pavadinimas**

2.1. 3,0 MW ir 5,0 MW galios biokuro katilų įrengimas Plungės katilinėje (toliau - Projektas).

# **3. Projekto tikslas**

3.1. Projekto tikslas Plungės miesto šilumos tinkluose mažinti šilumos gamybą iškastinį kurą naudojančiais įrenginiais, sumontuojant naują 3,0 MW ir 5 MW galios biokurą naudojančius šilumos gamybos įrenginius. Projektas yra dalinai finansuojamas iš Europos Sąjungos struktūrinių fondų pagal veiksmų programos 04.1.1-LVPA-K-112 priemonę „Biokuro naudojančių šilumos gamybos įrenginių keitimas“ Nr.2. Projektas orientuotas į šilumos gamybos įrenginių darbo efektyvinimą ir šiltnamio efektą sukeliančių dujų emisijų mažinimą. Projekto katilinės pagrindiniai elementai - vandens šildymo katilai, pakuros, kuro padavimo bei pelenų šalinimo sistemos, dūmsiurbiai, vandens siurbliai, dūmų valymo įranga, ekonomaizeris(-iai), įvadinės jėgos spinta(-os), automatikos spinta(-os).

# **4. Projektavimo apimtys**

4.1. Projektuojami pilnai automatizuoti, dirbantys be pastoviai budinčio personalo 3,0 MW ir 5 MW galios biokuro vandens šildymo katilai (toliau – katilai), su visa komplektuojančia ir tinkamam katilo darbui reikalinga įranga.

4.2. Techninis – darbo projektas (toliau - TDP) turi turėti šias dalis (bet tuo neapsiribojant):

4.2.1. bendroji dalis;

4.2.2. konstrukcijų dalis;

4.2.3. šilumos gamybos ir tiekimo;

4.2.4. vandentiekio/nuotėkų šalinimo;

4.2.5. Suspausto oro;

4.2.6. elektrotechnikos;

4.2.7. elektroninių ryšių (telekomunikacijų);

4.2.8. procesų valdymo ir automatizacijos;

4.2.9. gaisrinės signalizacijos;

4.2.10. vaizdo stebėjimo sistemos;

4.3. Projektuotojo numatomų atlikti projektavimo darbų apimtis turi būti pakankama Užsakovo sumanymo racionaliam realizavimui, atliekant galimas / būtinas statybos veiklas.

4.4. Projektuotojas turės parengti TDP vadovaujantis LR galiojančiais reglamentais, norminiais dokumentais, taisyklėmis, direktyvomis ir kt.;

4.5. Rangovas turės Užsakovui pateikti:

4.5.1. du (2 egz.) pilnai sukomplektuotus TDP egzempliorius popieriniame variante ir elektroninėje laikmenoje (MS Word ir PDF formate, o projekto brėžiniai redaguojamame DWG formate);

4.6. Projekto darbų vykdymo priežiūrą vykdys Užsakovas.

4.7. TDP vykdymo priežiūrą atlieka Rangovas, jeigu ši funkcija nustatyta tvarka neperduota kitam subjektui.

# **5. Darbų apimtys**

5.1. Sklype esančio kuro sandėlio pastato dalyje turi būti įrengti 8 MW bendros šiluminės galios du vandens šildymo katilai su biokuro pakuromis. Vienas 3 MW vandens šildymo katilas šiluminės galios, antrasis katilas 5 MW šiluminės galios. Taip pat turi būti pastatyti dūmų valymo įrenginiai. Biokuro katilus numatoma prijungti prie esamo dūmų trakto per esamą kondensacinį ekonomaizerį. Biokuro tiekimo sistemą naujiems katilams prijungti prie esamos kuro padavimo sistemos. Iš esamo kuro sandėlio kuras naujų grandiklinių transporterių pagalba bus tiekiamas į katilus.

5.2. Katilų prijungimas prie šilumos tiekimo tinklų per nepriklausomą schemą.

5.3. Katilų prijungimas prie katilinės elektros energijos tiekimo tinklų.

5.4. Katilinės TDP parengimas ir suderinimas su Užsakovu, pilnos technologinės įrangos tiekimo ir sumontavimo, paleidimo-derinimo darbai, personalo apmokymas, techninės dokumentacijos, įrangos eksploatacijos bei saugaus naudojimo instrukcijų pateikimas. Katilinės pridavimas atsakingoms institucijoms, bei reikiamų leidimų iš atsakingų institucijų gavimas.

5.5. Rangovas, įvykdžius sutartinius įsipareigojimus, kartu su perduodama įranga perduoda Užsakovui TDP, montavimo brėžinius, katilų, pakurų ir kitų įrenginių techninius duomenis, elektros ir valdymo sistemas, naudotų medžiagų ir metalų sertifikatus, katilų hidraulinio bandymo rezultatus. Armatūros įrenginių ir elektros pavarų pasai, aptarnavimo instrukcijos turi būti pateiktos valstybine lietuvių kalba ir/ar anglų kalba. Dokumentacijos pateikimo formatą Rangovas iš anksto derina su Užsakovu, tačiau visa dokumentacija turės būti pateikta popieriniu ir elektroniniu formatais.

5.6. Rangovas pagal su Užsakovu suderintą programą apmoko įrenginius aptarnaujantį Užsakovo personalą.

5.7 Visus bendrastatybinius darbus, taip pat ŠVOK sistemos, vandentiekio ir nuotekų, apšvietimo ir kitas su katilinės technologija nesusijusių sistemų įrengimo darbus atlieka Užsakovas. Rangovas turės šioms dalims parengti TDP ir su Užsakovu suderinti jo sprendinius.

# **6. Katilinės technologinės schemos aprašymas**

6.1. Katilinę turi sudaryti šie pagrindiniai elementai su jiems priklausančia įranga: pakuros, vandens šildymo katilai, kuro padavimo, pelenų šalinimo sistemos, dūmsiurbis/-iai, vandens ir dūmų (jei reikalinga) recirkuliacinės sistemos, dūmų valymo įranga, sauso tipo ekonomaizeris/-iai, automatikos spinta/-os, įvadinės jėgos spinta.

# **7. Techniniai naudojamo biokuro parametrai**

7.1. Katilinėje bus naudojamas biokuras – medienos skiedra SM2 ir SM3 (pagal BALTPOOL UAB prekybos biokuro produktais sąlygose skelbiamą techninę specifikaciją). Pagrinde orientuojamasi į SM3 kurą:

1 lentelė

|  |  |  |
| --- | --- | --- |
| **Kodas** | **SM2** | **SM3** |
| **Drėgnis (min. – maks.), %**  **nuo naudojamosios masės** | 35 % – 55 % | 35 % – 60 % |
| **Peleningumas, % nuo sausosios masės** | ne daugiau 3 % | ne daugiau 5 % |
| **Frakcijos dydis (ilgis-plotis-storis), mm** | 3,15 ≤ P ≤ 63 (min. 70 %) | 3,15 ≤ P ≤ 63 (min. 60 %) |
| **Smulkelių frakcijos dydžio dalis biokure** | ne daugiau 10% | ne daugiau 25% |
| **Stambioji frakcija (maks. skerspjūvis 6 cm2), mm (maks. kiekis, %)7** | > 100 (iki 10 % masės) | > 100 (iki 10 % masės) |
| **Didžiausias leidžiamas ilgis, mm7** | <1505 | <2205 |
| **Chloro kiekis (% nuo sausosios masės)4** | <0,02 % | <0,03 % |
| **Azoto kiekis (% nuo sausosios masės)4** | <0,3 % | <0,3 % |
| **Dominuojanti pirminė žaliava (1 lentelė)** | 1; 2; 3; 4.1 | visos |
| **Leidžiamos priemaišos** | Sausi lapai, sausi spygliai4 | Lapai, spygliai (tiek sausi, tiek nesausi) |

# **8. Bendrieji reikalavimai**

8.1. Suprojektuoti ir įrengti visiškai automatizuotus dirbančius be pastoviai budinčio personalo katilus su pagalbiniais įrenginiais. Rangovas turės atlikti visus projektavimo, įrenginių tiekimo, montavimo, paleidimo – derinimo darbus, užtikrinti garantinius parametrus katilinei dirbant visais rėžimais. Rangovas privalo išnagrinėti katilinės esamą infrastruktūrą, esamus inžinerinius tinklus ir pateiktą dokumentaciją.

8.2. Katilinėje turi būti sumontuotos šalto vandens, elektros energijos ir pagamintos šiluminės energijos apskaitos. Katilinėje turi būti įrengtos jos automatinio valdymo sistemos.

8.3. Sumontuoti įrenginiai turi būti sertifikuoti ir turėti CE ženklinimą.

8.4. Temperatūros reguliavimui į tinklą turi būti įrengtas trieigis vožtuvas arba įgyvendintas kitas lygiavertis sprendimas.

8.5. Katilai turi būti suprojektuoti ir sumontuoti taip, kad galėtų dirbti ir kartu su kitais esamoje katilinėje esančiais ir dirbančiais įrenginiais (katilais, siurbliais) ir atskirai.

8.6. Katilai prie šilumos tiekimo sistemos jungiami lygiagrečiai.

8.7. Vandens papildymas ir elektros energija bus tiekiami naudojantis esama infrastruktūra.

8.8. Naujai statomi katili turi būti prijungti prie esamo dyzelinio elektros generatoriaus užtikrinančio saugų avarinį katilų stabdymą.

8.19. Rangovas turi suderinti su Užsakovu katilų su visa jam priklausančia įranga pastatymo vietą katilinėje atsižvelgdamas į esamą situaciją, teisės aktų ir kitų reglamentuojančių dokumentų reikalavimus.

# **9. Kuro tiekimo Sistema**

9.1. Biokuras tiekiamas iš esamo kuro ūkio. Hidraulinių platformų pagalba kuras transportuojamas į esamą grandiklinį transporterį. Nuo esamo transporterio turi būti suprojektuota ir sumontuota nauja kuro padavimo linija iki naujai statomų katilų taip, kad kuras galėtų būti tiekiamas vienu metu dviems 3 MW ir 5 MW galios biokuro katilams.

9.2. Kuro transportavimui montuojami grandiklinis (-iai) ir/ar sraigtiniai kuro transporteris (-iai).

9.3. Kuro tiekimo sistema turi dirbti pilnai automatizuotai pagal kuro poreikį pakuros kuro bunkeryje.

# **10. Pelenų šalinimo Sistema**

10.1. Suprojektuoti ir įrengti automatizuotą, sandarią ir ugniai atsparią pelenų šalinimo sistemą iš naujų katilų į bendrą naują katilinės pelenų šalinimo sistemą ir uždaro tipo konteinerį, iš kurio būtų galima mechanizuotai išpilti pelenus. Pelenų konteineris turi būti ne mažesnio tūrio nei 7 m3. Turi būti patiekti trys aukščiau išdėstytus reikalavimus atitinkantys konteineriai, kuriuos būtų galima pakeisti vietomis pelenų išvežimo metu.

10.2. Pelenų konteineris turi būti pastatytas ir pagamintas taip, kad jį būtų galima pakrauti į savikrovį automobilį ir išvežti, taip pat parvežti ir pastatyti atgal.

# **11. Reikalavimai pakuroms**

11.1. Pakuros turi būti pritaikytos deginti SM2 ir SM3 kokybės biokurą, orientuojantis į SM3 kokybės biokurą. Jos turi būti įrengtos pagal biokuro deginimo ant judančio pilnai vandeniu aušinamo ardyno technologiją. Turi būti sumontuota pakuros, užtikrinančios 3 MW ir 5 MW katilų galią, kurių galingumo reguliavimo ribos 15% – 100 % katilų galios. Bet kuriuo atveju pakuros privalo užtikrinti stabilų ir pastovų darbą visose galingumo reguliavimo ribose ir trumpalaikį perkrovimą iki 10 %.

11.2. Pakurų karkasas turi būti hermetiškas. Pakuros turi būti pilnai vandeniu aušinamomis sienomis, atliekančiomis šilumokaičio funkciją. Kuro padavimo į pakuras angos taip pat turi būti aušinamos vandeniu. Prieigos durelės ir liukai turi būti su dangčiais ir įrengiami taip, kad neišsikraipytų ir būtų patogus liuko atidarymas aptarnavimo darbams atlikti. Prieigos durelės ir liukų dangčiai turi būti užsandarinti su karščiui ir rūgščiai atspariu kamšalu, užtikrinančiu pakuros hermetiškumą. Prieigos, liukų dangčiai, durelės turi būti su jų atskira izoliacija ar ugniai atspariu sluoksniu, kadangi jos turi būti varstomos nepažeidžiant ištisinės izoliacijos ar ugniai atsparaus sluoksnio.

11.3. Tiekiamas į pakuras oras turi būti pašildomas. Tiekiamas pirminis oras turi patekti po ardynu ir paskirstomas į zonas, atskirtas viena nuo kitos. Kiekvienos zonos oro kiekis turi būti reguliuojamas atskirai, reguliuojančios sklendės turi būtų elektrifikuotos, jei oras paduodamas atskirais ventiliatoriais, tai jie turi būti reguliuojami atskirai dažnio keitiklių pagalba. Antrinis oras turi būti tiekiamas į degimo zoną. Traukos ir pūtimo ventiliatoriai su reguliuojamo dažnio keitikliais turi būti pritaikyti maksimaliam oro kiekiui, kad pakurose, katiluose ir degimo produktų sistemose, visomis eksploatacijos sąlygomis, būtų užtikrintas vakuumo – slėgio palaikymas.

11.4. Pakuros turi dirbti automatiniu rėžimu, palaikydamos užduotą šiluminę galią. Šiluminė galia turi būti kontroliuojama pagal užduotą vandens temperatūrą iš katilo. Degimo procesas turi būti kontroliuojamas automatiškai pagal kuro/oro santykį ir pagal deguonies koncentraciją dūmuose.

11.5. Biokuras hidraulinio arba sraigtinio maitintuvo pagalba tiekiamas ant pakurų ardyno ardelių, kur vyksta biokuro degimo procesas, oro tarpai tarp ardelių turi užtikrinti biokuru neprabyrėjimą į pakuros pelenų zoną nuo ardyno. Ardynas susideda iš judamos ir nejudamos dalių. Judamos ardyno dalies pavara - hidrocilindrai. Nejudančios ardelės turi būti sudėtos ant skersinių vamzdžių, kuriais cirkuliuoja ardeles aušinantis katilo vanduo. Ardyno judinimo sistemos greitis reguliuojamas. Ardelių liejinio sudėtyje turi būti ne mažiau kaip 27 % chromo. Ardynas su pakura turi būti suprojektuoti taip, kad degimo metu azoto oksidų ir anglies monoksido koncentracija dūmuose būtų minimali visame degimo ir galios reguliavimo diapazone (pagal „Išmetamų teršalų iš vidutinių kurą deginančių įrenginių normas ES 2015/2193 direktyva“). Kietųjų dalelių koncentracija dūmuose iš katilo prieš DKE (dūmų kondensacinį ekonomaizerį ) neturi viršyti 150 mg/Nm3. Pakuros turi būti patikimai izoliuotos akmens vatos arba lygiaverte izoliacija. Išoriniai pakurų paviršiai padengti dažytais ar cinkuotai plieno skardos arba plastiko lakštais/plokštėmis. Pakuros turi būti aprūpinta reikiamais kontrolės - matavimo prietaisais.

11.6. Ardyno judinimo mechanizmai susideda iš hidraulinių cilindrų, hidraulinio vamzdyno su armatūra, hidrostoties. Maitintuvas hidraulinis arba sraigtinis.

11.7. Pakurose turi būti sumontuoti atvamzdžiai, reikalingi temperatūros davikliams (termometrams, jutikliams, degimo produktų bandinių paėmimui ir kt.). Pakurų ardyno pagalba turi užtikrinamas pilnai automatizuotas biokuro transportavimas pakuroje, kad biokuras būtų gerai paskleistas ir būtų užtikrintas pilnas jo sudegimas.

11.8. Pakuros su judančiu ardynu turi būti aprūpintos automatizuota temperatūros kontrolės ir jos palaikymo sistema. Temperatūros palaikymo valdymo sistema pakuroje turi užtikrinti temperatūrą, kuri turi būti žemesnė už pelenų lydymosi temperatūrą. Prie pakurų turi būti sumontuoti kuro bunkeriai ir hidrauliniai kuro maitintuvai, kurių paskirtis įstumti kurą į pakurą ir jį tolygiai paskleisti ant ardynų. Kuro bunkeryje turi būti įrengta priešgaisrinė gesinimo sistema vandentiekio vandeniu, pneumatinė, hidraulinė ar rotacinė priešgaisrinė sklendė, bei nuolatinė kuro lygio kontrolė su viršutinio, žemutinio ir avarinio kuro lygio indikacija.

# **12. Reikalavimai vandens šildymo katilams**

12.1. Turi būti sumontuoti vandens šildymo katilai 3,0 MW ir 5 MW galios kurių galingumo reguliavimo ribos 15 %– 100 %. Katilai privalo užtikrinti stabilų ir pastovų darbą visose galingumo reguliavimo ribose ir trumpalaikį perkrovimą iki 10 %.

12.2. Katilai turi būti pagaminti vadovaujantis „Europos slėginių įrenginių direktyva (2014/68/EU)“ ir standartu Nr. LST EN 12953 arba lygiaverčiu ir tiekiami sukomplektuoti su visa reikalinga pagalbine įranga. Katilų tipas – kaitravamzdis, 5 eigų, horizontalūs, hermetizuoti, dirbantys be pasiurbimų. Katilo dūmų trakte turi būti sumontuotas automatinis dalies kaitrinių vamzdžių atjungimas, išeinančių dūmų temperatūros reguliavimui, kad degimo produktų temperatūra už katilo nebūtų žemesnė nei 120 °C. Katilai plieniniai, pagaminti iš sertifikuoto metalo, kurio fizinės ir cheminės savybės ne blogesnės nei plieno P235GH arba lygiavertis. Visi katilų išoriniai paviršiai turi būti izoliuoti akmens vatos ar lygiaverte izoliacija ir padengti dažytais ar cinkuotais plieno arba plastiko lakštais/plokštėmis. Katilų išorinių paviršių temperatūra dirbant nominaliu rėžimu, neturi viršyti 45°C. Katilai turi būti aprūpinti reikiamais automatikos (slėgio jutikliais, valdymo blokas, temperatūros jutikliais ir kt.), kontrolės matavimo prietaisais ir pateikiami su visa reikiama armatūra, reguliavimo ir apsauginiais vožtuvais, vandens ir dūmų jungiamaisiais atvamzdžiais. Grįžtančio į katilus vandens temperatūrai aukščiau rasos taško užtikrinti, katiluose turi būti sumontuota vandens recirkuliacine linija. Recirkuliacijos reguliavimas turi būti vykdomas automatiškai nuo grįžtančios į katilus vandens temperatūros. Katiluose turi būti numatytas šilumos mainų paviršių (pneumo – impulsinis) valymas suspaustu oru su programiniu valdymu, tam tikslui tūri būti sumontuotas oro kompresoriaus. Katilų tiekėjas eksploatavimo instrukcijoje turi nurodyti, kaip dažnai rekomenduoja valyti katilų vamzdžių paviršius rankiniu būdu ir kaip tai reikėtų atlikti. Visa įranga turi užtikrinti, kad laiko periodai tarp stabdymų atlikti katilų valymą ir einamąjį remontą būtų netrumpesni nei 6 mėn. Į tiekimo apimtį įeina ir būtina katilų šilumos mainų paviršių valymo įranga.

2 lentelė

|  |  |  |  |
| --- | --- | --- | --- |
| **Nr.** | **Parametrai** | **Mato vnt.** | **Parametro reikšmė** |
| Reikalavimai 3,0 MW ir 5 MW katilams | | | |
| 1. | Katilų galia | MW | 3,0 ir 5,0 |
| 3. | Termofikacinio vandens darbinė temperatūra | °C | 105 |
| 4. | Didžiausias leidžiamas slėgis | bar | ≥ 4 |
| 5. | Naudingo veikimo koeficientas, deginant SM3 kurą prie nominalaus apkrovimo. | % | ≥ 89 |
| 6. | Naudingo veikimo koeficientas, deginant SM3 kurą prie 20 % apkrovimo. | % | ≥ 85 |
| 7. | Galios reguliavimo diapazonas | % | 15-100 |
| 8. | Termofikacinio vandens temperatūra į katilus | °C | 90 - 95 |
| 9. | Išeinančių dūmų temperatūra dirbant minimaliu apkrovimu ne daugiau | °C | 120 |
| 10. | Išeinančių dūmų temperatūra dirbant pilnu apkrovimu ne daugiau | °C | 160±10 |

Privalomos techninės charakteristikos

Katiluose turi būti galima kūrenti įvairios kokybės smulkintą medieną, medienos atliekas, miško kirtimo atliekas ir pjuvenas:

|  |  |
| --- | --- |
| **Katilai** | |
| Standartas | LST EN 12953 arba lygiavertis |
| Tipas | Horizontalus arba vertikalus, degimo produktų penkių eigų per kaitrinių vamzdžių pluoštus  vandens šildymo katilas |
| Vardinė (nominali) šilumos galia | ≥3 000 kW ir ≥ 5 000 kW |
| Didžiausias leidžiamasis slėgis | ≥ 4 bar |
| Didžiausia leidžiamoji temperatūra | 110 °C |
| Darbinė temperatūra | 105 °C |
| Katilo efektyvumas pagal DIN 1942 metodiką, katilui dirbant nominaliu režimu, esant techninėje specifikacijoje nurodytai kuro kokybei (vertinant žemutinę kuro vertę) | ≥ 89 % |
| Katilo efektyvumas pagal DIN 1942 metodiką, katilui dirbant 20 % apkrovimo režimu, esant techninėje specifikacijoje nurodytai kuro kokybei (vertinant žemutinę kuro vertę) | ≥ 85 % |
| Minimali grįžtamo vandens temperatūra | ≥ 90 °C |
| Šildymo paviršius | ≥ 195 m² ir ≥ 260 m² |
| Našumo diapazonas | 15 % – 100 % |
| Katilų našumo kitimo greitis | Našumo kėlimo greitis – po 10 % galios per penkias minutes esant termofikacinio vandens temperatūrai katile ne mažiau kaip 45 oC  Našumo mažėjimo greitis – po 10 % galios per dešimt minučių |

|  |  |
| --- | --- |
| Degimo produktų temperatūra už katilo | minimali 120 °C, maksimali 170 °C |
| Vandens tūris | ≥ 15000 litrų ir ≥ 27000 litrų |
| Kaitrinių paviršių valymas | Automatinis, suspaustu oru |
| Antikorozinis išorės paviršių  padengimas | Karščiui atsparūs dažai |
| Konstrukcija | 1. Sumontuotas kaitrinių vamzdžių šilumokaitis, pilnai hermetizuotas, dirbantis be oro prisiurbimo, ne mažiau kaip degimo produktų penkių eigų per kaitrinių vamzdžių pluoštus. 2. Katilų dūmų trakte turi būti sumontuotas automatinis dalies kaitrinių vamzdžių atjungimas, išeinančių dūmų temperatūros reguliavimui, kad degimo produktų temperatūra už katilo nebūtų žemesnė nei 120 °C. 3. Katilų dūmų trakte turi būti sprogimo vožtuvas. 4. Vandens trakte apsauginiai vožtuvai (ne mažiau 2). 5. Išorės paviršių šilumos izoliacija ir apskardinimas, išorės temperatūra nedaugiau 45 °C. 6. Apžiūros ir aptarnavimo liukai. |
| Resursas | ≥ 10 metų |
| Dokumentacija | Brėžiniai, katilo pasas, atitikties deklaracija, bandymų aktai ir protokolai, naudojimo instrukcija pateikiami originalia ir lietuvių kalba. |
| **Pakuros** | |
| Tipas | Judančio vandeniu aušinamo ardyno, pilnai automatizuotos, skirtos biokuro deginimui, su hidrauliniu arba sraigtiniu maitintuvu |
| Pakuros darbo rėžimas | Nuo 15 % iki 110 % |
| Pakurų šiluminė galia | ≥ 3,4 MW ir ≥ 5,5 MW |
| Pakurų ardyno plotas | ˃ 5,31 m² \* ir ˃ 9,5 m² \* |
| Pakurų tūris | ≥ 5,31 m³ \* ir ≥ 23 m³ \* |
| Pakuros šiluminė tūrio apkrova (pagal katilo galią) | ≤ 230 kW/m³ \* |

|  |  |
| --- | --- |
| Ardyno šiluminė apkrova (pagal katilo galią) | ≤ 570 kW/m² \* |
| Pakuros maksimali leidžiama  (stabdymo) temperatūra | ≤ 1350 °C |
| Pakuros maksimali darbinė temperatūra | ≤ 950 °C |
| Ardyno ardelės | Visos ardyno ardelės, ant kurių vyksta biokuro deginimas ir pelenų aušimas, privalo būti aušinamos vandeniu, ardelės, ant kurių vyksta biokuro deginimas, turi būti perforuotos pirminio degimo oro praėjimui ir efektyviam ardelių aušinimui. |
| Chromo kiekis ardelių liejinyje | ≥ 27 % |
| Ardyno sekcijų judinimo pavaros | Hidraulinės |
| Pakuros temperatūros kontrolė | ≥ 2 taškai |
| Pirminio ir antrinio oro tiekimas | degimui tiekiamas oras privalo būti pašildomas, |
| Oro tiekimo ventiliatorių  valdymas | Su dažnio keitikliais |
| Pirminio oro tiekimo paskirstymas | Su automatizuotu oro kiekio valdymu, į  poardymines zonas kurių nemažiau 3 |
| Antrinio – tretinio oro tiekimas | Į degimo zoną |
| Dūmų šalinimas | Dūmtakis, dūmsiurbis su dažnio keitikliu, automatinis pastovios traukos palaikymas |
| Pakurų konstrukcija | 1. Ugniai atsparūs pakurų mūras ir/ar plokštės 2. Ugniai atspari izoliacinė medžiaga 3. Šiluminė izoliacija 4. Visos pakurų sienos turi būti aušinamos vandeniu ir atlikti šilumokaičio funkciją 5. Kuro padavimo į pakurų angos turi būti aušinamos vandeniu 6. Išorinis metalinis apdailos lakštas |
| Pelenų šalinimas | Sausas, į bendrą konteinerį |
| Pelenų šalinimo iš pakurų pavaros | Hidraulinės arba sraigtinės |
| Pelenų konteineris | ≥7 m³ |
| Kuras | Smulkinta mediena, pjuvenos, miško kirtimo atliekos (matmenys 15x50x50 mm, atskiri gabalai iki 70 mm – iki 3% visoje kuro masėje.  Klasifikacija: SM2 ir SM3  Kuro drėgnumas 35 – 55%  Peleningumas iki 5% |
| Kuras katilų darbo parametrų garantiniams bandymams | Kuro drėgnumas 50 %  Kuro kaloringumas 2.33 kWh/kg |
| **Degimo produktų šalinimas ir valymas** | |
| Valymo įrenginiai | Multiciklonai su dozatoriais, montuojami katilinės patalpos viduje |
| Degimo produktų valymo būdas  multiciklone | Sausas, išcentrinis |
| Kietųjų dalelių šalinimas iš multiciklonų | Sausas, į bendrą konteinerį |
| Dūmsiurbis | Su dažnio keitikliu |
| Kietųjų dalelių kiekis degimo  produktuose už multiciklono, esant 6% O2 kiekiui degimo produktuose | ≤ 150 mg/Nm3 |
| NOx išmetimai | ≤ 300 mg/Nm3 |

# \**Tiekėjas kartu su pasiūlymu turi pateikti pakurŲ brėžinIUS, įrodantį reikalaujamas minimalias pakuros ir ardyno reikšmes, o taip PAT pagrindžiančias apkrovų skaičiavimus. Priimama, kad pakuros tūris yra pakuros vidinė erdvė, kurioje vyksta degimo procesas, ir kuri yra virš pakuros ardyno, tarp pakuros vidinio izoliacijos sluoksnio (pvz. mūro) ir iki katilo konstrukcijos; į pakuros tūrį neįskaičiuojami pakuros izoliacija, mūras, pertvaros, arkos ir kiti pakuros konstrukciniai elementai. Brėžinyje turi būti pavaizduotas pakuros ir ardyno aušinimo vandeniu principas. Tiekėjas taip pat turi nurodyti pakuros ir katilo išmatavimus ir svorius.*

# **13. Siurbliai, ventiliatoriai ir dūmsiurbiai**

13.1. Siurbliai, ventiliatoriai ir dūmsiurbiai parenkami vadovaujantis Lietuvos Respublikos ir Europos Sąjungos norminių dokumentų bei teisės aktų reikalavimais. Siurblių konstrukcija, gamyba, testavimas, kontrolė ir t.t. turi atitikti standartų LST EN 25199, ISO 5199 reikalavimus arba lygiaverčio standarto. Siurbliams, ventiliatoriams ir dūmsiurbiams turi būti numatyti atskiri dažnio keitikliai. Siurblių slėgio pusėje turi būti įrengtas atbulinis vožtuvas. Prieš siurblius turi būti numatyti mechaniniai filtrai. Siurblių, ventiliatorių ir dūmsiurbių triukšmo lygis ne daugiau 80 dB. Elektros variklių apsaugos klasė IP55. Kiekvienam katilui turi būti numatytas atskiras dūmsiurbis. Dūmsiurbių darbinė temperatūra ne mažiau 200°C, dūmsiurbiai turi būti komplektuojami kartu su vibroatramomis. Įranga turi būti montuojama taip, kad turėtų tinkamą priėjimą profilaktinių – remonto darbų atlikimui. Visų dūmų ir oro ventiliatorių darbo rato valymui turi būti numatytos greitai atidaromos valymo angos.

13.2. KatilaI turi dirbti per nepriklausomą prijungimo schemą.

# **14. Dūmų ekonomaizeriai**

14.1. Dūmų ekonomaizeruose bus utilizuojama likutinė išeinančių dūmų šiluma iš vandens šildymo katilų. Ekonomaizerių tipas – sausų dūmų. Ekonomaizeris gali būti integruotas į katilą arba įrengtas atskirai. Ekonomaizerio darbinis slėgis ne mažiau 4,0 bar., termofikacinio vandens projektinė (skaičiuotina) temperatūra ne daugiau 110 °C, darbinė - ne daugiau 105 °C. Dūmų temperatūra po ekonomaizerio neturi viršyti 160°C ± 10°C. Ekonomaizeris komplektuojamas su apžiūros liukais, šilumine izoliacija, iš išorės apskardintas cinkuotos arba dažytos skardos lakštais, su pneumatine kaitravamzdžių valymo sistema. Atskirai (ne katilo konstrukcijoje) įrengiamas ekonomaizeris privalo turėti dūmų apvedimo liniją su reikalingomis užsklandomis.

# **15. Reikalavimai dūmų valymo įrenginiams**

15.1. Rangovas turės parinkti, suprojektuoti ir sumontuoti dūmų valymo nuo kietųjų dalelių įrenginius, kurie užtikrintų, kad kietųjų dalelių koncentracija dūmuose iš katilo prieš esamą DKE (dūmų kondensacinį ekonomaizerį) neturi viršyti 150 mg/Nm3 dirbant visame našumo reguliavimo diapazone ir visais režimais.

15.2. Pelenai iš dūmų valymo įrenginio turi būti pašalinami į bendrą pelenų šalinimo sistemą į pelenų surinkimo konteinerius automatiškai dirbančio transporterio pagalba.

15.3. Turi būti įrengtas nuotolinis (iš operatoriaus darbo vietos ir/ar valdymo skydo) ir vietinis (prie transporterio) pelenų transporterio valdymas su reverso funkcija.

15.4. Dūmų valymo įrenginio eksploatavimui turi būti įrengti greito atidarymo apžiūrų-aptarnavimo liukai ir dangčiai, stacionariai įrengtos dangčių nukėlimo priemonės ir aptarnavimo aikšteles, laiptai lipynės.

15.5. Dūmų valymo įrenginių izoliacija ir apdaila plieno arba plastiko lakštais ir turi būti atlikta laikantis galiojančių įrenginių izoliavimo taisyklių.

# **16. Dūmų šalinimo sistema**

16.1. Turi būti sukomplektuota ir sumontuota dūmų šalinimo iš katilo ir/ar katilų sistema, įskaitant visus kanalus, šiluminę izoliaciją, apžiūros liukus, matavimo vietas, skląsčius, kompensatorius, atramas ir kitus reikalingus sistemos elementus. Kanalai turi būti suprojektuoti ir įrengti taip, kad juose nesikauptų pelenai, kondensatas ir izoliuoti akmens vatos arba lygiavertės izoliacinės medžiagos dembliais. Apsauginis izoliacijos dengiamasis sluoksnis numatomas iš cinkuotos arba dažytos skardos. Paviršiaus temperatūra negali viršyti 45 °C.

# **18. Dūmtraukis**

18.1. Dūmtraukis – esamas. Dūmų kanale turi būti įrengtos dūmų mėginių paėmimo vietos.

18.2. Dūmų kanalų medžiaga – juodas plienas markės ne blogesnės nei S235 arba lygiavertis. Kanalas izoliuotas akmens vatos arba lygiavertės izoliacijos dembliais ir iš išorės apskardintas cinkuotos arba dažytos skardos lakštais.

# **19. Elektros sistema**

19.1. Katilinėje turi būti sumontuota reikiamo galingumo įvadinė elektros spinta (-os) nuo kurios užmaitinami elektros energiją naudojantys įrenginiai. Visos elektros sistemos medžiagos turi turėti CE sertifikatus.

19.2. Elektros kabeliai turi būti klojami loveliuose. Kabelių klojimas ir prijungimas prie įrenginių turi atitikti Lietuvos Respublikoje galiojančius reikalavimus. Siekiant užtikrinti mechaninę apsaugą, kabeliai privalo būti nutiesti iki variklių ar kitų prietaisų naudojant vamzdį arba kabelių dėklus. Turi būti įrengtas metalinių korpusų įžeminimas kuris jungiamas prie katilinės įžeminimo kontūro reikiamo skerspjūvio srovėlaidžiu.

19.3. Suprojektuoti ir įrengti katilų elektros energijos apskaitą.

# **20. Valdymo ir automatikos sistemos**

20.1. Procesų valdymo sistema turi turėti galimybę valdyti iš vietinių valdymo pultų ir atitinkamai turėti reikiamą kiekį valdymo sistemos programuojamų loginių valdiklių, sujungtų su daugiaprocesorine valdymo sistema, kuri galėtų automatiškai valdyti užduotus procesus.

20.2. Įrengimų technologinių procesų reikšmėms ir parametrams reguliuoti, atvaizduoti ir kaupti turi būti įdiegta valdymo bei vizualizacijos panelė (OP). OP turi būti naudojama SIEMENS WinCC arba analogiška programine įranga. Signalai iš įrenginių į (OP) turi būti perduodami *Ethernet* ryšiu, Modbus TCP protokolu.

20.3. Duomenys turi būti lygiagrečiai įrašomi į bendrovės gamybinių rodmenų SQL duomenų bazes ir pagrindiniai duomenys bei aliarmai atvaizduojami katilinės OP.

20.6. Visi tinklo kabeliai turi būti sumontuoti į montavimo panelę komutacinėje spintoje ir sužymėti.

20.7. Visos medžiagos ir įrengimai turi turėti CE ženklinimą ir atitikties sertifikatus.

20.9. Projektuojant technologinių procesų valdymo sistemas turi būti užtikrinti Elektrinių ir elektros tinklų eksploatavimo taisyklių 606 p. reikalavimai (Energetikos ministro įsakymas Nr. 1-24, 2016-02-03).

20.10. Prie kiekvieno slėgio jutiklio (ant to paties impulsinio vamzdelio) turi būti sumontuotas kontrolinis manometras ir „uždarymo – prapūtimo“ ventilis.

20.11. Prie kiekvieno temperatūros jutiklio turi būti sumontuotas bimetalinis termometras.

20.12. Projekte turi būti numatyti tokios kontrolės matavimo priemonės ir automatikos įrenginiai, kurie leisti naudoti Lietuvos Respublikos energetikos objektuose. Prietaisai, kontroliuojantys katilų darbą, turi turėti unifikuotą (Europos Sąjungoje naudojamą) 4–20 mA analoginį išėjimą.

20.14. Automatikos įrenginių valdymui valdymo spintoje turi būti numatyti perjungėjai trijų padėčių: „vietinis-0-distancinis“, „rankinis-0-automatinis“, „atidaryti-0-uždaryti“, „pirmyn-0-atgal“.

20.15. Turi būti įrengtos reikiamos pagal galiojančius dokumentus technologinės apsaugos. Technologinių apsaugų sistemą būtina įrengti taip, kad jos galėtų būti tikrinamos be poveikio įrenginiams.

# 21. Kitos sąlygos

21.1. Prieš darbų pradžią Užsakovas su Rangovu suderins savaitinių susirinkimų datą ir laiką bei savaitinių ataskaitų pateikimo formą.

21.2. Rangovas turi suderinti veiksmus ir darbų atlikimo grafiką su Užsakovu.

21.3. Biokuro pirkimo išlaidos atliekant katilinės paleidimo derinimo darbus atitenka Rangovui.

21.4. Išlaidos už suvartota vandenį ir elektros energija atliekant paleidimo derinimo darbus atitenka Užsakovui.

21.5. Teikdamas pasiūlymą Rangovas turi įvertinti Projekto įgyvendinimo metu galimas rizikas ir galimas papildomas išlaidas.

21.6. Prieš teikdamas pasiūlymą, Rangovas privalo įsivertinti, kad pagrindinė naujos katilinės įranga (katilai, pakuros, kuro ir pelenų transporteriai, dūmų valymo įrenginys bus montuojami esamoje patalpoje (esamo kuro sandėlio dalyje), be galimybės didinti patalpos aukštį ir/ar numatytos vietos naujai katilinei matmenis.

UAB „Plungės bioenergija“

Direktorius

Gediminas Šumskas

\_\_\_\_\_\_\_\_\_\_\_\_\_\_\_\_\_\_\_\_\_\_\_

Konkurso sąlygų

2 priedas

**(Pasiūlymo forma)**

*(Tiekėjo pavadinimas)*

*(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)*

UAB „Plungės bioenergija“

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PASIŪLYMAS DĖL NAUJŲ 3,0 MW IR 5,0 MW BIOKURO VANDENS ŠILDYMO KATILŲ SU PAPILDOMA ĮRANGA V. MAČERNIO G. 19, PLUNGĖS KATILINĖJE ĮRENGIMO PIRKIMO**

\_\_\_\_\_\_\_\_\_\_\_\_Nr.\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_

(sudarymo vieta)

|  |  |
| --- | --- |
| Tiekėjo pavadinimas *(Jeigu dalyvauja tiekėjų grupė, surašomi visi dalyvių pavadinimai)* |  |
| Tiekėjo adresas *(Jeigu dalyvauja tiekėjų grupė, surašomi visi dalyvių adresai)* |  |
| Asmens, pasirašiusio pasiūlymą, vardas, pavardė, pareigos |  |
| Telefono numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

* + - 1. konkurso skelbime;
      2. konkurso Sąlygose;
      3. kituose pirkimo dokumentuose (jų paaiškinimuose, papildymuose).

Mes siūlome:

| Nr. | Pavadinimas | | Kaina, Eur be PVM |
| --- | --- | --- | --- |
| 1. | TDP projektavimas 3 MW katilui | |  |
| 2. | TDP projektavimas 5 MW katilui | |  |
| 3. | TDP vykdymo priežiūra 3 MW katilui | |  |
| 4. | TDP vykdymo priežiūra 5 MW katilui | |  |
| 5. | pakura 3 MW katilui | |  |
| 6. | pakura 5 MW katilui | |  |
| 7. | vandens šildymo katilas 3 MW | |  |
| 8. | vandens šildymo katilas 5 MW | |  |
| 9. | kuro padavimas 3 MW katilui | |  |
| 10. | kuro padavimas 5 MW katilui | |  |
| 11. | pelenų šalinimas 3 MW katilui | |  |
| 12. | pelenų šalinimas 5 MW katilui | |  |
| 13. | dūmų valymas 3 MW katilui | |  |
| 14. | dūmų valymas 5 MW katilui | |  |
| 15. | ekonomaizeris 3 MW katilui | |  |
| 16. | ekonomaizeris 5 MW katilui | |  |
| 17. | dūmų šalinimo sistema 3 MW katilui | |  |
| 18. | dūmų šalinimo sistema 5 MW katilui | |  |
| 19. | elektros sistema 3 MW katilui | |  |
| 20. | elektros sistema 5 MW katilui | |  |
| 19. | valdymo ir automatikos sistema 3 MW katilui | |  |
| 20. | valdymo ir automatikos sistema 5 MW katilui | |  |
| 21. | katilinės pridavimo darbai ir visos reikalingos LR valstybines pridavimo pažymos 3 MW katilui | |  |
| 22. | katilinės pridavimo darbai ir visos reikalingos LR valstybines pridavimo pažymos 5 MW katilui | |  |
|  | | **Iš viso, Eur be PVM** |  |
| **PVM, Eur** |  |
| **Iš viso, Eur su PVM** |  |

*Pastaba: kainos pasiūlyme nurodomos, paliekant ne daugiau kaip du skaitmenis po kablelio.*

Bendra pasiūlymo kaina be PVM – .................................................................... Eur (*kaina žodžiais*).

21 proc. PVM – .................................................................................................. Eur (*kaina žodžiais*).

Bendra pasiūlymo kaina su PVM – ..................................................................... Eur (*kaina žodžiais*).

Teikdami šį pasiūlymą, patvirtiname, kad į mūsų siūlomą kainą įskaičiuotos visos išlaidos ir visi mokesčiai, ir kad mes prisiimame riziką už visas išlaidas, kurias teikdami pasiūlymą ir laikydamiesi pirkimo dokumentuose nustatytų reikalavimų privalėjome įskaičiuoti į pasiūlymo kainą.

|  |  |  |
| --- | --- | --- |
| **Katilų savybės, reikalavimai** | | **Siūlomų Prekių funkcijų ir /ar techninių reikalavimų (rodiklių) reikšmės (pildo Tiekėjas)** |
| Standartas | LST EN 12953 arba lygiavertis |  |
| Tipas | Horizontalus arba vertikalus, degimo produktų penkių eigų per kaitrinių vamzdžių pluoštus  vandens šildymo katilai |  |
| Vardinė (nominali) šilumos galia | ≥ 3 000 kW ir ≥ 5 000 kW |  |
| Didžiausias leidžiamasis slėgis | ≥ 4 bar |  |
| Didžiausia leidžiamoji temperatūra | 110 °C |  |
| Darbinė temperatūra | 105 °C |  |
| Katilo efektyvumas pagal DIN 1942 metodiką, katilui dirbant nominaliu režimu, esant techninėje specifikacijoje nurodytai kuro kokybei (vertinant žemutinę kuro vertę) | ≥ 89 % |  |
| Katilo efektyvumas pagal DIN 1942 metodiką, katilui dirbant 20 % apkrovimo režimu, esant techninėje specifikacijoje nurodytai kuro kokybei (vertinant žemutinę kuro vertę) | ≥ 85 % |  |
| Minimali grįžtamo vandens temperatūra | ≥ 90 °C |  |
| Šildymo paviršius | ≥ 260 m² |  |
| Našumo diapazonas | 15 % – 100 % |  |
| Katilo našumo kitimo greitis | Našumo kėlimo greitis – po 10 % galios per penkias minutes esant termofikacinio vandens temperatūrai katile ne mažiau kaip 45 oC  Našumo mažėjimo greitis – po 10 % galios per dešimt minučių |  |

|  |  |  |
| --- | --- | --- |
| Degimo produktų temperatūra už katilo | minimali 120 °C, maksimali 170 °C |  |
| Vandens tūris | ≥ 15000 litrų ir ≥ 27000 litrų |  |
| Kaitrinių paviršių valymas | Automatinis, suspaustu oru |  |
| Antikorozinis išorės paviršių  padengimas | Karščiui atsparūs dažai |  |
| Konstrukcija | 1. 1.Sumontuotas kaitrinių vamzdžių šilumokaitis, pilnai hermetizuotas, dirbantis be oro prisiurbimo, ne mažiau kaip degimo produktų penkių eigų per kaitrinių vamzdžių pluoštus. 2. Katilo dūmų trakte turi būti sumontuotas automatinis dalies kaitrinių vamzdžių atjungimas, išeinančių dūmų temperatūros reguliavimui, kad degimo produktų temperatūra už katilo nebūtų žemesnė nei 120 °C. 3. Katilų dūmų trakte turi būti sprogimo vožtuvas. 4. Vandens trakte apsauginiai vožtuvai (ne mažiau 2). 5. Išorės paviršių šilumos izoliacija ir apskardinimas, išorės temperatūra nedaugiau 45 °C. 6. Apžiūros ir aptarnavimo liukai. |  |
| Resursas | ≥ 10 metų |  |
| Dokumentacija | Brėžiniai, katilo pasas, atitikties deklaracija, bandymų aktai ir protokolai, naudojimo instrukcija pateikiami originalia ir lietuvių kalba. |  |
| **Pakurų savybės, reikalavimai** | | **Siūlomų Prekių funkcijų ir /ar techninių reikalavimų (rodiklių) reikšmės (pildo Tiekėjas)** |
| Tipas | Judančio vandeniu aušinamo ardyno, su pirminio ir antrinio oro padavimu, pilnai automatizuota, skirta biokuro deginimui, su hidrauliniu arba sraigtiniu maitintuvu |  |
| Pakuros darbo rėžimas | Nuo 15 % iki 110 % |  |
| Pakurų šiluminė galia | ≥ 3,4 MW ir ≥ 5,5 MW |  |
| Pakuros tūris | ≥ 5,31 m³ \* ir ≥ 23 m³ \* |  |
| Pakuros ardyno plotas | ˃ 9,5 m² \* |  |
| Pakuros šiluminė tūrio apkrova (pagal katilo galią) | ≤ 230 kW/m³ \* |  |

|  |  |  |
| --- | --- | --- |
| Ardyno šiluminė apkrova (pagal katilo galią) | ≤ 570 kW/m² \* |  |
| Pakuros maksimali leidžiama  (stabdymo) temperatūra | ≤ 1350 °C |  |
| Pakuros maksimali darbinė temperatūra | ≤ 950 °C |  |
| Ardyno ardelės | Visos ardyno ardelės, ant kurių vyksta biokuro deginimas ir pelenų aušimas, privalo būti aušinamos vandeniu, ardelės, ant kurių vyksta biokuro deginimas, turi būti perforuotos pirminio degimo oro praėjimui ir efektyviam ardelių aušinimui. |  |
| Chromo kiekis ardelių liejinyje | ≥ 27 % |  |
| Ardyno sekcijų judinimo pavaros | Hidraulinės |  |
| Pakuros temperatūros kontrolė | ≥ 2 taškai |  |
| Pirminio ir antrinio oro tiekimas | degimui tiekiamas oras privalo būti pašildomas, |  |
| Oro tiekimo ventiliatorių  valdymas | Su dažnio keitikliais |  |
| Pirminio oro tiekimo paskirstymas | Su automatizuotu oro kiekio valdymu, į  poardymines zonas kurių nemažiau 3 |  |
| Antrinio – tretinio oro tiekimas | Į degimo zoną |  |
| Dūmų šalinimas | Dūmtakis, dūmsiurbis su dažnio keitikliu, automatinis pastovios traukos palaikymas |  |
| Pakurų konstrukcija | 1. Ugniai atsparūs pakurų mūras ir/ar plokštės 2. Ugniai atspari izoliacinė medžiaga 3. Šiluminė izoliacija 4. Visos pakuros sienos turi būti aušinamos vandeniu ir atlikti šilumokaičio funkciją 5. Kuro padavimo į pakurą angos turi būti aušinamos vandeniu 6. Išorinis metalinis apdailos lakštas |  |
| Pelenų šalinimas | Sausas, į bendrą konteinerį |  |
| Pelenų šalinimo iš pakuros pavaros | Hidraulinės arba sraigtinės |  |
| Pelenų konteineris | ≥7 m³ |  |
| Kuras | Smulkinta mediena, pjuvenos, miško kirtimo atliekos (matmenys 15x50x50 mm, atskiri gabalai iki 70 mm – iki 3% visoje kuro masėje.  Klasifikacija: SM2 ir SM3  Kuro drėgnumas 35 – 55%  Peleningumas iki 5% |  |
| Kuras katilų darbo parametrų garantiniams bandymams | Kuro drėgnumas 50 %  Kuro kaloringumas 2.33 kWh/kg |  |
| **Degimo produktų šalinimas ir valymas, savybės, reikalavimai** | | **Siūlomų Prekių funkcijų ir /ar techninių reikalavimų (rodiklių) reikšmės (pildo Tiekėjas)** |
| Valymo įrenginys | Multiciklonas su dozatoriumi, montuojami katilinės patalpos viduje |  |
| Degimo produktų valymo būdas  multiciklone | Sausas, išcentrinis |  |
| Kietųjų dalelių šalinimas iš multiciklonų | Sausas, į bendrą konteinerį |  |
| Dūmsiurbis | Su dažnio keitikliu |  |
| Kietųjų dalelių kiekis degimo  produktuose už multiciklono, esant 6% O2 kiekiui degimo produktuose | ≤ 150 mg/Nm3 |  |
| NOx išmetimai | ≤ 300 mg/Nm3 |  |

Patvirtiname, kad visa pasiūlyme pateikta informacija yra teisinga, atitinka tikrovę, mūsų tiekiamos prekės visiškai atitinka techninėse sąlygose nurodytas savybes bei sąlygas užpildytas lentelėje ir apima viską, ko reikia visiškam ir tinkamam pirkimo sutarties įvykdymui.

Kartu su pasiūlymu pateikiami šie dokumentai (*jei būtina pateikti*):

|  |  |  |
| --- | --- | --- |
| Eil. Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |

Dalyvaudamas Pirkime remiuosi ir vykdydamas pirkimo sutartį remsiuosi šių ūkio subjektų: subtiekėjo (-ų), subteikėjo (-ų), subrangovo (-ų) pajėgumais.

(*pildyti tuomet, jeigu bus sutarties vykdymui pasitelkiami subtiekėjas (-ai), subteikėjas (-ai), ir/subrangovas (-ai))*

|  |  |  |
| --- | --- | --- |
| Eil. Nr. | Subtiekėjo, subteikėjo, ir/ar subrangovų pavadinimas | Subtiekėjo, subteikėjo, ir/ar subrangovų atliekamų darbų, paslaugų pavadinimas, atliekamų darbų (paslaugų) procentinė dalis |
| 1. |  |  |
| 2. |  |  |
| ... |  |  |

Ši pasiūlyme nurodyta informacija yra konfidenciali (*Perkantysis subjektas šios informacijos negali atskleisti tretiesiems asmenims, jei ko kita nenustato Lietuvos Respublikos įstatymai):*

|  |  |  |
| --- | --- | --- |
| Eil. Nr. | Pateikto dokumento pavadinimas | Dokumento puslapių skaičius |
|  |  |  |
|  |  |  |

*Pastaba. Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra.*

Pasiūlymo galiojimo užtikrinimui pateikiame \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*nurodyti užtikrinimo būdą, dydį, dokumentus ir garantą ar laiduotoją*)

|  |  |  |  |  |  |
| --- | --- | --- | --- | --- | --- |
| Pasiūlymas galioja iki 2020 m.\_\_\_\_\_\_\_\_\_\_\_\_\_\_ d. | | | | | |
|  |  |  |  |  |  | |
| (Tiekėjo arba jo įgalioto asmens pareigų pavadinimas) |  | (Parašas) |  | (Vardas ir pavardė) |  | |

Skelbiamo konkurso sąlygų

3 priedas

**TIEKĖJAMS KELIAMI REIKALAVIMAI**

| **Eil.**  **Nr.** | **Reikalavimas** |  | **Pateikiami dokumentai** |
| --- | --- | --- | --- |
| **Reikalavimai kvalifikacijai** | | | |
|  | | Atrankos kriterijai |  |
|  | Tiekėjas per pastaruosius 5 (penkis) metus iki pasiūlymų pateikimo dienos arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 5 (penkis) metus iki pasiūlymo patiekimo dienos, sėkmingai įvykdė bent 1 (vieną) biokuro katilo rekonstrukcijos arba naujo katilo statybos darbų sutartį, kurios metu buvo rekonstruojamas ar pastatytas ne mažiau kaip 3 MW ir 5 MW galios naujas vandens šildymo katilas. |  | Pateikti tiekėjo per pastaruosius 5 (penkis) metus iki pasiūlymo pateikimo dienos arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 5 (penkis) metus) atliktų darbų sąrašą kartu su užsakovų pažymomis apie tai, kad svarbiausi darbai buvo atlikti tinkamai; pažymose turi būti nurodyta: įrenginių galingumas, darbų atlikimo data ir vieta, ar jie buvo atlikti pagal galiojančių normatyvinių dokumentų, reglamentuojančių darbų atlikimą, reikalavimus ir tinkamai užbaigti. |
|  | Tiekėjas per pastaruosius 5 (penkis) metus iki pasiūlymų pateikimo dienos arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 5 (penkis) metus) iki pasiūlymo patiekimo dienos, sėkmingai įvykdė bent 1 (vieną) ne mažiau kaip 3 MW ir 5 MW galios biokuro katilo pakuros rekonstrukcijos arba naujos biokuro pakuros įrengimo sutartį. |  | Pateikti tiekėjo per pastaruosius 5 (penkis) metus iki pasiūlymo pateikimo dienos arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 5 (penkis) metus) atliktų darbų sąrašą kartu su užsakovų pažymomis apie tai, kad svarbiausi darbai buvo atlikti tinkamai; pažymose turi būti nurodyta: įrenginių galingumas, darbų atlikimo data ir vieta, ar jie buvo atlikti pagal galiojančių normatyvinių dokumentų, reglamentuojančių darbų atlikimą, reikalavimus ir tinkamai užbaigti. |
|  | Tiekėjas turi bent 1 (vieną) kvalifikuotą ypatingo statinio statybos vadovą, turintį ne mažesnę kaip 3 (trijų) metų vadovavimo patirtį įrengiant ar rekonstruojant biokuro katilines. |  | Pateikti:  1. VĮ Statybos produkcijos sertifikavimo centro (toliau – SPSC) ar LR Aplinkos ministerijos išduotą galiojantį kvalifikacijos atestatą, o Europos Sąjungos valstybės narės, Šveicarijos Konfederacijos arba valstybės, pasirašiusios Europos ekonominės erdvės sutartį, juridiniam asmeniui, ar kitai užsienio organizacijai, juridinio asmens ar kitos užsienio organizacijos padaliniui – SPSC ar LR Aplinkos ministerijos išduotą galiojantį teisės pripažinimo dokumentą (toliau – TPD). Vietoje TPD užsienio šalies tiekėjas gali pateikti SPSC pateikto prašymo (su gavimo žyma, prašymo formą galima rasti adresu www.spsc.lt) išduoti TPD kopiją. Kvalifikacijos atestatas ar TPD turi suteikti teisę eiti ypatingo statinio statybos vadovo pareigas. Iki galutinio pasiūlymų pateikimo termino užsienio tiekėjų įgyta kvalifikacija bus laikoma atitinkančia pirkimo sąlygas, nepriklausomai nuo to, kad šio pajėgumo patvirtinimo dokumentas (teisės pripažinimo dokumentas) Lietuvoje bus išduotas po galutinės pasiūlymų pateikimo dienos.  2. ypatingo statinio statybos darbų vadovo darbo patirties aprašymo skaitmeninę kopiją, nurodant vardą, pavardę, darbovietę, kvalifikaciją, vykdytus darbus, jų trumpą aprašymą, pateikti dokumentus įrodančius ne mažesnę kaip 3 (trijų) metų vadovavimo patirtį įrengiant biokuro katilines. |
|  | Tiekėjas turi bent 1 (vieną) kvalifikuotą ypatingo statinio specialiųjų statybos darbų vadovą statinių grupei – negyvenamieji pastatai, darbo sritims: statinio elektros inžinerinių sistemų įrengimo, procesų valdymo ir automatizavimo sistemų įrengimo, šilumos gamybos įrenginių ne mažiau kaip 3 MW ir 5 MW galios montavimo ir turintį ne mažesnę kaip 3 (trijų) metų vadovavimo patirtį įrengiant ar rekonstruojant biokuro katilines. |  | Pateikti:  1. SPSC ar LR Aplinkos ministerijos išduotą galiojantį kvalifikacijos atestatą, o Europos Sąjungos valstybės narės, Šveicarijos Konfederacijos arba valstybės, pasirašiusios Europos ekonominės erdvės sutartį, juridiniam asmeniui, ar kitai užsienio organizacijai, juridinio asmens ar kitos užsienio organizacijos padaliniui – SPSC ar LR Aplinkos ministerijos išduotą galiojantį TPD. Vietoje TPD užsienio šalies tiekėjas gali pateikti SPSC pateikto prašymo (su gavimo žyma, prašymo formą galima rasti adresu www.spsc.lt) išduoti TPD kopiją. Kvalifikacijos atestatas ar TPD turi suteikti teisę eiti ypatingo statinio specialiųjų statybos darbų vadovo pareigas statinių grupei – negyvenamieji pastatai, darbo sritims: statinio elektros inžinerinių sistemų įrengimo, procesų valdymo ir automatizavimo sistemų įrengimo, šilumos gamybos įrenginių ne mažiau kaip 3 MW ir 5 MW galios montavimo. Iki galutinio pasiūlymų pateikimo termino užsienio tiekėjų įgyta kvalifikacija bus laikoma atitinkančia pirkimo sąlygas, nepriklausomai nuo to, kad šio pajėgumo patvirtinimo dokumentas (teisės pripažinimo dokumentas) Lietuvoje bus išduotas po galutinės pasiūlymų pateikimo dienos.  2. ypatingo statinio specialiųjų statybos darbų vadovo darbo patirties aprašymo skaitmeninę kopiją, nurodant vardą, darbovietę, pavardę, vykdytus darbus, jų trumpą aprašymą, pateikti dokumentus įrodančius ne mažesnę kaip 3 (trijų) metų vadovavimo patirtį įrengiant biokuro katilines. |
|  | Tiekėjas turi bent 1 (vieną) kvalifikuotą ypatingo statinio projekto vadovą ir projekto vykdymo priežiūros vadovą, turintį ne mažesnę kaip 3 (trijų) metų vadovavimo patirtį projektuojant šilumos gamybos įrenginius. |  | Pateikti:  1. SPSC ar LR Aplinkos ministerijos išduotą galiojantį kvalifikacijos atestatą, o Europos Sąjungos valstybės narės, Šveicarijos Konfederacijos arba valstybės, pasirašiusios Europos ekonominės erdvės sutartį, juridiniam asmeniui, ar kitai užsienio organizacijai, juridinio asmens ar kitos užsienio organizacijos padaliniui – SPSC ar LR Aplinkos ministerijos išduotą galiojantį TPD. Vietoje TPD užsienio šalies tiekėjas gali pateikti SPSC pateikto prašymo (su gavimo žyma, prašymo formą galima rasti adresu www.spsc.lt) išduoti TPD kopiją. Kvalifikacijos atestatas ar TPD turi suteikti teisę eiti ypatingo statinio projekto vadovo ir ypatingo statinio projekto vykdymo priežiūros vadovo pareigas. Iki galutinio pasiūlymų pateikimo termino užsienio tiekėjų įgyta kvalifikacija bus laikoma atitinkančia pirkimo sąlygas, nepriklausomai nuo to, kad šio pajėgumo patvirtinimo dokumentas (teisės pripažinimo dokumentas) Lietuvoje bus išduotas po galutinės pasiūlymų pateikimo dienos.  2. ypatingo statinio kvalifikuoto projekto vadovo ir projekto vykdymo priežiūros vadovo darbo patirties aprašymo skaitmenines kopijas, nurodant vardą, pavardę, darbovietę, kvalifikaciją, vykdytus ypatingų statinių projektavimo darbus, jų trumpą aprašymą, įrodantį ne mažesnę kaip 3 (trijų) metų vadovavimo patirtį. |
|  | Tiekėjas turi bent 1 (vieną) kvalifikuotą projekto dalies vadovą, turintį teisę vykdyti ypatingo statinio projektavimo darbus, vadovaujantis STR 1.04.04:2017 „Statinio projektavimas, projekto ekspertizė“ 1 priede nurodytomis techninio darbo projekto sudedamosioms dalims (konstrukcijų, elektrotechnikos, procesų valdymo ir automatizacijos, šilumos gamybos (ne mažiau kaip 3 MW ir 5 MW galios) ir tiekimo, pasirengimo statybai ir statybos darbų organizavimo, statybos skaičiuojamosios kainos nustatymo) ir turinčius ne mažesnę kaip 3 (trijų) metų vadovavimo patirtį projektuojant biokuro katilines. |  | Pateikti:  1. SPSC ar LR Aplinkos ministerijos išduotą galiojantį kvalifikacijos atestatą, o Europos Sąjungos valstybės narės, Šveicarijos Konfederacijos arba valstybės, pasirašiusios Europos ekonominės erdvės sutartį, juridiniam asmeniui, ar kitai užsienio organizacijai, juridinio asmens ar kitos užsienio organizacijos padaliniui – SPSC ar LR Aplinkos ministerijos išduotą galiojantį TPD. Vietoje TPD užsienio šalies tiekėjas gali pateikti SPSC pateikto prašymo (su gavimo žyma, prašymo formą galima rasti adresu www.spsc.lt) išduoti TPD kopiją. Kvalifikacijos atestatas ar TPD turi suteikti teisę eiti ypatingo statinio projekto dalies vadovo pareigas. Iki galutinio pasiūlymų pateikimo termino užsienio tiekėjų įgyta kvalifikacija bus laikoma atitinkančia pirkimo sąlygas, nepriklausomai nuo to, kad šio pajėgumo patvirtinimo dokumentas (teisės pripažinimo dokumentas) Lietuvoje bus išduotas po galutinės pasiūlymų pateikimo dienos.  2. kvalifikuoto projekto dalių vadovo, turinčio teisę vykdyti ypatingo statinio projektavimo darbus, darbo patirties aprašymo skaitmeninę kopiją, nurodant vardą, pavardę, darbovietę, kvalifikaciją, vykdytus projektavimo darbus, jų trumpą aprašymą, įrodantį ne mažesnę kaip 3 (trijų) metų vadovavimo patirtį. |
|  | Tiekėjas turi bent 1 (vieną) suvirinimo darbų priežiūros meistrą, turintį teisę atlikti suvirinimo darbų priežiūrą technologiniams vamzdynams, karšto vandens vamzdynams. |  | Pateikti:  1. galiojančią suvirinimo darbų priežiūros meistro pažymėjimo arba lygiaverčio dokumento kopiją, suteikiančią teisę atlikti suvirinimo darbų priežiūrą technologiniams vamzdynams, karšto vandens vamzdynams.  2. laisvos formos tiekėjo specialistų sąrašą, nurodant specialisto vardą, pavardę, turimą kvalifikaciją ir dabartinę darbovietę. |
|  | Tiekėjas turi bent 1 (vieną) kvalifikuotą katilų derintoją, kuriam suteikta teisė derinti biokuru kūrenamus vandens šildymo katilus ne mažiau kaip 3 MW ir 5 MW galios. |  | Pateikti:  1. Valstybinės energetikos inspekcijos galiojančio Energetikos darbuotojo kvalifikacijos atestato, suteikiančio teisę derinti biokuru kūrenamus vandens šildymo katilus ne mažesnius kaip 3 MW galios, arba lygiaverčio galiojančio dokumento kopiją.  2. laisvos formos tiekėjo specialistų sąrašą, nurodant specialisto vardą, pavardę, turimą kvalifikaciją ir dabartinę darbovietę. |
|  | Tiekėjas turi ne mažiau kaip 1 (viena) kvalifikuota plieninių vamzdžių suvirintoją. |  | Pateikti:  1. galiojančių plieninių vamzdžių suvirintojų kvalifikacijos tikrinimo sertifikatų arba lygiaverčių dokumentų kopijas.  2. laisvos formos tiekėjo specialistų sąrašą, nurodant specialisto vardą, pavardę, turimą kvalifikaciją ir dabartinę darbovietę. |

Skelbiamo konkurso sąlygų

4 priedas

**ĮVYKDYTŲ ARBA VYKDOMŲ SUTARČIŲ SĄRAŠAS**

|  |  |  |  |  |
| --- | --- | --- | --- | --- |
| Eil. Nr. | Sutarties objektas ir trumpas aprašymas | Sutarties data | Įvykdytos sutarties arba vykdomos sutarties įvykdytos dalies vertė | Užsakovas |
| 1. |  |  |  |  |
| 2. |  |  |  |  |

Šis sąrašas pateikiamas **kartu su** užsakovų pažymomis apie sutarčių įvykdymą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

(Tiekėjo arba jo įgalioto asmens pareigų pavadinimas) (Parašas) (Vardas ir pavardė)